Təcili Pirşağıda dənizə yaxın məsafədə bağ evi satılır 6 otaq , Sabunçu rayonu Həyət evi satılır\nTəcili Pirşağıda dənizə yaxın məsafədə bağ evi satılır 6 otaq , Sabunçu rayonu\nElan nömrəsi: 409910\nTəcili Sabunçu rayonu Pirşağı qəsəbəsində dənizə yaxın məsafədə 2 mərtəbəli bağ evi satılır.1ci mərətəbə tam təmirli və şəraitlidir.qazı suyu işığı daimidir.3 otaq yay qış metbexi böyük hamamı. 2 böyük su çəni var. 2 ci mərtəbəsi padmayakdı.Torpaq sahəsi 7.10 sot mülkün umumi sahesi 280 kvm. sənədi çıxarışı var.\nÜnvan: Təcili Pirşağıda dənizə yaxın məsafədə bağ evi satılır\nBaxılıb: 508 , Tarix: 05.07.2019 Göndər\nRamana Petek marketin yani, 3 otaq , Sabunçu rayonu\n6-cı mk-rn metronun yanı, 1 otaq , Binəqədi rayonu\ninsacilar metrosu, 1 otaq , Yasamal rayonu\nHövsan.ticarət mərkəzinin arxası, 4 otaq , Suraxanı rayonu\nBiləri abidəyə yaxın həyət evi təxmini 20sot olar 4sot ayrı evin arxası, 4 otaq , Binəqədi rayonu


NÖVBƏTİ STANSİYA - «MİNCİVAN» | Region Plus\nBazar ertəsi, 11:01\nNÖVBƏTİ STANSİYA - «MİNCİVAN»\nİşğaldan azad olunmuş Zəngilan rayonu bütün region üçün strateji əhəmiyyətini geri qaytarır\nMüəllif: Namik MAYILOV, Bakı-Zəngilan-Bakı\nBu yolu son dəfə lap çoxdan – uşaq vaxtı getmişdim. Onda yola Bakıdan yox, doğulub boya-başa çatdığım Xankəndi şəhərindən çıxmışdıq. Əvvəlcə ata yurdum Laçına, oradan Qubadlı, Zəngilan və Cəbrayıl vasitəsilə Füzuliyə. Geri – Xankəndinə isə daha qısa yolla – Xocavənddən qayıtmışdıq.\nYol boyu atam bu yerlərdən Ermənistanın həmsərhəd rayonlarına qaz kəmərini neçə çəkdikləri haqqında danışırdı… Gorus, Qafan – uşaq üçün adları yad olan bu şəhərlərin erməni sakinləri Azərbaycan qazı ilə isinirlərmiş. Yolumuz Zəngilandan keçirdi. Onun Mincivan qəsəbəsində dəmir yolu stansiyası var idi. Onda öyrəndim ki, sən demə, Azərbaycandan qatarlar bu stansiyadan yola düşür, Ermənistan ərazisindən keçərək Naxçıvana və geri hərəkət edirmiş. Uşaq ağlımla Azərbaycandan Azərbaycana qatarların niyə Ermənistan vasitəsilə getdiyini anlamırdım. Yəqin ki, tarix dərsində hələ o yerə çatmamışdıq. Elə həmin vaxt ilk dəfə bildim ki, Arazın o tayında da azərbaycanlılar yaşayır və orada onların sayı bizdən çoxdur. Amma bu, artıq SSRİ yox, İran ərazisidir. Və yenə də tarix dərsini xatırlayıb rus dilində məşhur Antoşka haqda mahnını zümzümə edirəm: «Это мы не проходили, это нам не задавали...» (“biz bunu hələ keçməmişik, bunu bizə hələ tapşırmayıblar”).\nO qayğısız günlərdə biz hələ bilmirdik ki, Ermənistanın başlayacağı işğalçı müharibə nəticəsində Xankəndidə etnik təmizləməyə məruz qalmış ailəmiz məcburi köçkün həyatı yaşamalı olacaq. Sonradan Laçında yaşayan qohumlarımızın da, Zəngilandakı dostlarımızın da həyatını Araz çayı boyunca uzanan bu yol xilas edəcəkdi. O qədər zəngilanlı ailə yolda ermənilərin əlinə keçməmək üçün Araz çayından İran ərazisinə keçməli olacaqdı ki. Çünki ermənilərin artıq Horadizi ələ keçirdiyi və İran sərhədinə doğru hərəkət edərək yolu bağladığı deyilirdi...\nTəxminən, 30 il sonra qayğısız uşaqlıq illərimdə getdiyim yolu təkrar gedirdim. Təhlükəsizlik səbəbindən hələ ki, Laçına getməyə icazə verilmir. Zəngilana isə olar. Yenə də beynimdə çoxlu suallar var. Amma bu artıq hər şeyi bilmək istəyən bir uşağın sualları deyildi. İndi jurnalist olaraq, Azərbaycanın bu torpaqları işğaldan azad etmək üçün hansı əziyyəti çəkdiyini öyrənmək, buradakı dağıntıların miqyasını çəkərək dünyaya göstərmək və oxuculara çatdırmaq istəyirdim.\nYolboyu maşının pəncərəsindən xarabalıqlardan başqa nəsə görmək mümkün deyil. Bir vaxtların isti, rahat kənd evləri indi yerlə-yeksan edilib, həmin kəndlərin yerində, sözün əsl mənasında xarabalıq yaranıb. Tikinti materialı kimi istifadə oluna biləcək nə vardısa, qonşu Ermənistana və ya Qarabağın ermənilər yaşayan rayonlarına daşınıb. Bəzi kənd qəbiristanlıqları amansızcasına yer üzündən silinib. Bu mənzərəyə, həqiqətən də, ürəkağrısız baxmaq olmur… Bir vaxtlar buralarda yaşamış insanların xoşbəxt uşaqlıqlarının keçdiyi evlərin dağıntılarını foto və videogörüntülərdən niyə tapa bilmədiklərini indi anlayıram.\n30 il əvvəl bu kəndlərdə toylar çalınıb, Novruz tonqalları qalanıb. Bu gün isə burada yandırılmış torpaqlardan başqa heç nə yoxdur. Halbuki, 1977-ci il Cenevrə Konvensiyası «yandırılmış torpaqlar» taktikasını qadağan edir. Amma Ermənistan bu torpaqları işğal edilən zaman hansı konvensiyaya məhəl qoyub ki? Bütün bu illərdə o, BMT Təhlükəsizlik Şurasının işğal edilmiş Azərbaycan torpaqlarının «dərhal, tam və qeyd-şərtsiz boşaldılması»nı tələb edən qətnamələrinə əhəmiyyət verirdimi ki? Yoxsa Ermənistan «Transsərhəd suları haqqında» konvensiyanı ratifikasiya edib? Çaylarla içərisinə partladıcı quraşdırılmış oyuncaqlar axıdan həmin ermənilər deyildimi?\nEmosiyaları cilovlamaq çox çətindir. Artıq doğma torpaqlara aparan yolları hərbi blokpostların bağlamayacağını düşünəndə insanın hansı hisslər keçirdiyini sözlə ifadə etmək mümkünsüzdür. Hələlik isə ərazilər minalardan təmizlənir, azad olunmuş ərazilərin bərpası işləri aparılır.\nYoxdan var etmək\nFüzuli rayonunun Horadiz şəhəri. 2016-cı il aprel şəhidlərinin xatirəsinə ucaldılmış abidə. Bakı məhz həmin vaxt bir neçə min hektar ərazisini azad etməklə, İrəvana, həmçinin beynəlxalq vasitəçilərə mesajını vermiş, işğal altındakı torpaqlarını hərbi yolla azad etmək hüququnun və imkanının olduğunu hər kəsə göstərmişdi. O vaxt mesaj hər kəsə çatmışdı. Lakin vasitəçi ölkələr işğalçı tərəfə təzyiqləri artırıb problemin sülh yolu ilə həllini sürətləndirməkdənsə, yenə də status-kvonun qorunub saxlanmasına üstünlük vermişdilər. Amma bu, artıq keçmişdə qalıb. Ötən ilin payızında Azərbaycan cəmi 44 gün ərzində işğal altındakı ərazilərini geri qaytardı və öz sərhədlərini bərpa etdi. İndi bu torpaqlar hər bir azərbaycanlı üçün ikiqat müqəddəsdir. Çünki onun hər bir qarışı uğrunda Azərbaycanın qəhrəman oğullarının qanı axıdılıb.\nİndi Horadizdə aprel şəhidləri abidəsinin yanında azad olunmuş ərazilərə səfər edən insanların yoxlandığı ilk post qurulub. Lakin yaxın vaxtlarda bu torpaqlarda müharibəni yalnız muzeylər və abidələr xatırladacaq.\n«Hansı şirkətdənsiniz?» - deyə əlində siyahı tutmuş polis əməkdaşı soruşur. «Jurnalistəm» deyirəm və bununla da, adımın hansı siyahıda axtarılmalı olduğuna işarə vururam. Yanımda «Azərişıq»ın əllərində şəxsiyyət vəsiqələrini tutmuş əməkdaşları dayanıb. Onları, o cümlədən digər kommunal xidmət əməkdaşlarını çətin, bəzən hətta təhlükəli, amma eyni zamanda xoş iş gözləyir. İnsan minalardan yenicə təmizlənmiş, hələ də müharibə qoxan ərazilərdə işləməyə gedir. Amma simasında elə bir sevinc ifadəsi var ki, sanki indicə kurorta göndəriş alıb. Adamlar o yerləri görmək üçün səbirsizlənir.\nZəngilana çatanadək yol boyu yanımızdan müxtəlif şirkətlərə məxsus pikaplar, mikroavtobuslar keçir. Ətraf minalardan təmizlənir, ardınca isə ekskavatorlar yolu düzəldir, yaxud xəndəklər qazır. Amma artıq müharibə üçün yox, dinc dövr üçün infrastrukturun qurulması məqsədilə.\nKənd xarabalıqlarını on hektarlarla şumluqlar əvəzləyir. Görünür ki, bu ərazilərdə əkin-biçin işləri aparılırmış. Bəli, Ermənistan işğal illərində taxıla olan tələbatının düz yarısını məhz bu torpaqların amansızcasına istismarı ilə təmin edib. Burada məşhur “Çəkməli pişik”dəki «Markiz Karabasın təsərrüfatlarına» - erməni oliqarxlarının istixanalarına da rast gəlmək olur.\nZəngilana girişdə daha bir post var. «Xoş gəlmisiniz», - deyə gülərüz polis əməkdaşı avtomobilimizin pəncərəsindən bizi salamlayır. Mincivan qəsəbəsinə aparan ən yaxın yol düz Araz çayının sahili ilə gedir. Eyniadlı stansiyaya aparan dəmir yolu da, güman ki, buralardan keçib. Sonuncu posta çatırıq. Burada yerli polis əməkdaşları bizə böyük məmnuniyyətlə yolu izah edir. Onlardan biri məni tanıyır: «Mən Fazilin oğluyam, xatırlayırsız? Xırdalanda yarımçıq tikilidə qonşu olmuşuq». Əlbəttə, xatırlayıram. Zəngilandan məcburi köçkün düşmüş bir ailənin Bakıda doğulmuş oğlu indi doğma rayonunda xidmət edir və öz torpaqlarını azad etmiş digər həmyaşıdları kimi, bununla qürur duyur.\nBu yerdə Azərbaycan Prezidenti İlham Əliyevin işğaldan azad olunmuş Şuşaya bu yaxınlarda etdiyi səfər zamanı dediyi sözlər yadıma düşür. «Mən çox şadam ki, son illər ərzində Azərbaycanda vətənpərvər, güclü, milli ruhda tərbiyə almış gənc nəsil yetişib. On yeddi ildir ki, mən Azərbaycanın rəhbəriyəm. Bu illər ərzində yetişən insanlar bu torpaqları azad etdilər. Bütün nəsillərdən olan vətəndaşlarımızın bu Qələbədə böyük zəhməti var, payı var. Ancaq onu da bildirməliyəm ki, əsas yükü, əsas vəzifəni gənc nəsil yerinə yetirdi. 2003-cü ildə 10 yaşı, 15 yaşı olanların bu gün 27-32 yaşı var. Onların məhz vətənpərvərlik ruhunda tərbiyə alması, düşmənə nifrət hissi bizi Qələbəyə apardı və Azərbaycan tarixi ədaləti bərpa etdi. Gənc nəsil, yaşlı nəsil, təcrübəli insanlar, bütün xalqımız, bütün etnik qrupların nümayəndələri, bütün dinlərin nümayəndələri bir yumruqtək birləşib. Qələbəmizin rəmzi təsadüfən yumruq seçilməyib», - deyə İlham Əliyev məşhur Cıdır düzündəki çıxışında bildirib. Bu, həmin Cıdır düzüdür ki, hələ Qarabağ xanlarının dövründə at yırışları, konsertlər keçirilir, yerli əhali Novruz bayramını qeyd edirdi.\nÜç tonqal qalamağın vaxtıdır\nYeri gəlmişkən, Novruz bayramına az qalıb. İndi Şuşada, Laçında, Kəlbəcərdə, Zəngilanda və işğaldan azad olunmuş digər rayonlarımızda yenidən bayram tonqalları qalanacaq. Lap Dədə Qorqud dastanında olduğu kimi. Dağıdıcı müharibədən sonra Dədə Qorqud Qaraca çobana necə deyirdi? «Qalx dağın başına, üç tonqal qala. Bir tonqal qalayanda elimiz şənliyə toplaşır, iki tonqal qalayanda basqınlardan qorunmağa yığışır. Qoy, indi üç tonqal görəndə hamı cütlə, xışla gəlsin, bilsinlər ki, işləməyə gəlirlər».\nBeynimdə bu fikirlərlə «Yeni Müsavat» qəzetindən olan həmkarımla Mincivan qəsəbəsinə necə çatdığımızı hiss etmədim. İndiki dağıntılara rəğmən, vaxtilə buraların necə gözlə olduğunu hiss etməmək mümkün deyil. Şəhər tipli qəsəbə Azərbaycan-İran sərhədində, kifayət qədər mənzərəli yerdədir. İndi burada Azərbaycan Sərhəd Xidmətinin zastavası yerləşir. Mərkəzi yolun kənarı ilə uzanan arxla tər-təmiz, buz kimi soyuq su axır. Burada düşmən əlindən sağ çıxa bilmiş məşhur Zəngilan çinarlarını hələ də görmək mümkündür. Amma vaxtilə buralarda böyük çinar meşələri olub. Onlar müharibəyədək dövlət tərəfindən qorunurdu.\nDağılmış evlərin arası ilə kol basmış ensiz yol bizi Mincivan dəmir yolu stansiyasına aparır. Daha doğrusu, stansiyanın qalıqlarının olduğu yerə. Bir vaxnlar bu stansiyadan cəmi bir neçə dəqiqə intervalla sərnişin və yük qatarları keçərdi. Onlar Bakıdan Naxçıvan üzərindən İrəvana və geri, həmçinin Ermənistanın Qafan stansiyasına hərəkət edərdilər. Bu stansiyanın region ölkələrinin iqtisadiyyatı üçün hansı əhəmiyyəti daşıdığını anlamaq çətin deyil. Azərbaycan üçün isə o, həm də ölkənin əsas hissəsini Naxçıvanla birləşdirən həyat yolu idi.\nHəmin ərazidə nə vaxtsa stansiyanın yerləşdiyini bu gün yalnız onun dağıntılarından anlamaq olur. Stansiyanın binasından fotoda gördüyünüz xarabalıq qalıb. Buradan nə vaxtsa dəmir yolunun keçdiyini isə yalnız şpal izləri «xəbər verir». Şpalların özünü və relsləri daşıyıb aparıblar.\nYeri gəlmişkən, tərəflərin müharibədən sonra regional kommunikasiyaların açılmasına dair razılaşmalarında Mincivan da xüsusi yer tutur. Azərbaycan, Rusiya və Ermənistan liderlərinin 44 günlük İkinci Qarabağ müharibəsindən sonra imzaladıqları hər iki üçtərəfli bəyanatda bu məsələ prioritetlər sırasındadır.\n«Bu sahə regionun inkişafına böyük dinamizm gətirə, təhlükəsizliyi möhkəmlədə bilər. Ona görə ki, nəqliyyat kommunikasiyalarının açılması Azərbaycan, Ermənistan, Rusiya xalqlarının, bizim qonşularımızın mənafelərinə cavab verir. Əminəm ki, qonşu ölkələr də bizim regionda nəqliyyat dəhlizlərinin və nəqliyyat arteriyalarının şaxələndirilmiş şəbəkəsinin yaradılmasına fəal qoşulacaqlar», - deyə Azərbaycan Prezidenti İlham Əliyev Moskvada keçirilmiş 11 yanvar görüşündən sonra mətbuata bəyanatında bildirib.\nAzərbaycan lideri nəqliyyat arteriyalarının açılmasının region üçün hansı faydalar verəcəyini qısa şəkildə belə izah edib: «Bizim üçün bu, böyük əhəmiyyət kəsb edir, çünki beləliklə, 30 ildən artıq müddətdən sonra Azərbaycan Ermənistan ərazisindən keçən nəqliyyat kommunikasiyaları vasitəsilə Azərbaycan Respublikasının Naxçıvan Muxtar Respublikası ilə əlaqə imkanına, Ermənistan da Azərbaycan ərazisindən keçməklə Rusiyaya, İrana dəmir yolu çıxışı imkanına malik olacaq. Biz, həmçinin Naxçıvan Muxtar Respublikası ərazisindən keçməklə Türkiyə bazarına çıxış əldə edəcəyik, Türkiyənin və Rusiyanın dəmir yolu arteriyaları birləşəcək. Yəni bu Bəyanat çox böyük perspektivlər açır».\nHazırda bu məsələ Bəyanatı imzalamış tərəflərin baş nazirlərinin müavinləri səviyyəsində yaradılmış işçi qrupda müzakirə olunur. Jurnalımız çapa hazırlanan vaxt işçi qrupun iclasının yanvarın 30-da keçiriləcəyi bildirilirdi.\n«Mövzular Rusiya prezidenti Vladimir Putin, Azərbaycanın dövlət başçısı İlham Əliyev və Ermənistanın baş naziri Nikol Paşinyanın birgə bəyanatında müəyyənləşdirilib. İlk növbədə, nəqliyyat infrastrukturunun bərpası və inkişafı ilə bağlı problemlərə baxacağıq», - deyə Rusiya baş nazirinin müavini Aleksey Overçuk bildirib.\nSiyasətçilərin hansı qərarı qəbul edəcəklərindən asılı olmayaraq, bir məsələ aydındır: Azərbaycanın Qələbəsi və Ermənistanın kapitulyasiyasından sonra regionda kommunikasiyaların bərpası prosesi dönməz xarakter alıb. Demək, həm Mincivan dəmir yolu stansiyası, həm bütünlükdə Azərbaycanın Zəngilan rayonu bölgə üçün strateji əhəmiyyətini özünə qaytaracaq. Tezliklə burada yenidən qatarlar fit verəcək, Azərbaycanın işğaldan azad olunmuş bütün rayonları kimi, Mincivanda da həyat qayıdacaq.


Tarkanın 43 yaşlı keçmiş sevgilisi 21 yaşlı oğlanla sevgilidir - FOTO - xanimlar ucun qadin xeberleri\nTarkanın keçmiş sevgilisi Bilge Öztürk 21 yaşlı gənc oğlana aşiq olub.\nAzxeber.com Türkiyə mediasına istinadən xəbər verir ki, 43 yaşlı Bilge özündən 22 yaş kiçik şəxslə sevgilidir.\nMeqastar Tarkanın keçmiş sevgilisi vəkil Bilge Öztürk axtardığı eşqi özündən 22 yaş kiçik Daren Gerede Erkayada tapıb.\nSosialist Bennu Geredenin oğluna aşiq olduğunu təsdiqləyən Öztürk "Üç aydır ki, birlikdəyik və xoşbəxtik" deyə bildirib.\nŞou Biznes Baxılıb: 822 Tarix: 22 oktyabr 2021\nÖtən gün Xalq artisti Alim Qasımovun ailəsində şad gün olub. xəbər verir ki, sənətçinin nəvəsi Fatimə evlilik yolunda ilk addım ataraq Ümid adlı şəxslə nişanlanıb. Cütlüyün şad günü evdə, ailələr arasında kiçik məclislə ba\nMeksikanın məşhur sənətçisi: "Əfsanəvi və möhtəşəm Şuşada çıxış etmək istərdim" - VİDEO\nMeksikanın dünyaca tanınmış kastanyet ifaçısı, prima balerina, xoreoqraf və aktrisa, çoxsaylı ali beynəlxalq mükafatların sahibi Sonia Amelio Azərbaycan xalqını 18 oktyabr Müstəqilliyin Bərpası Günü və qarşıdan gələn 8 noyab\n"Uşaq-muşağa fəxri ad, bizə isə işgəncə verib sənətdən küsdürürlər, günahdır, utanmırsınız?\n"Deyəcəyəm aparıcılara bu gündən məni efirdə fəxri adımla təqdim etməsinlər, çünki utanıram. Məni daha həyatda təəccübləndirən bir şey yoxdur, heç nəyin marağı yoxdur mənim üçün. Xalq artisti fəxri adı mənim haqqım idi\nsonxeber.az toy makiyaji sekilleri qadin dunyasi geyim dəbləri xərçəng bürcü kişi sonsuzluğu stil dərsləri qlazok kosmetika eskiya cinsyətə olanqalnaşma


Toyuqlu Sezar salatı resepti - FOTO RESEPT » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 24893\nTarix : 27.07.2014, 02:19\nTavada 100 ml zeytun yağını qızdırın. Əzilmiş, yaxud doğranmış sarımsağı qızılı rəng alanadək qovurun. Sarımsağı çıxarıb atın. Əgər çox saxlasanız, yağdan pis qoxu gələcək.\nToyuğun döş ətini qızmar tavada tam bişənəcən qızardın (hər tərəfini təxminən 3-5 dəqiqə). Onu həm iki yerə bölməklə, həm də nazik şəridlərə bölməklə qızarda bilərsiniz. Tavanın qapağını örtməyin, yoxsa ətin şirəsi çıxacaq və o, bərk olacaq.\nBu sousun tərkibində vuster sousu var, amma onu şəkərli-limonlu ançous sousuyla əvəz etmək olar (həvəngdəstədə 1 ançousun filesini döyün, yarım diş sarımsaq, bir neçə dənəvər istiot, yarım çay qaşığı şəkər tozu və 1 çimdik duz əlavə edib döyün).\nVuster və ya ançous sousuna 3 yumurtanın sarısını əlavə edib qarışdırın, zeytun yağı damızdırın, sousu çalın. Çəngəllə çala-çala arada zeytun yağı damızdırın və emulsiya halına gələnədək çalın. Yağı ehtiyatla damızdırın, bir qədər çox olarsa, sous lay-lay olacaq. 3 yumurta sarısına təxminən 75 ml zeytun yağı gərəkdir. Yarım limonun şirəsini və dijon xardalı da əlavə edib qarışdırın. Sous mayonezə oxşayacaq.\nEtiketlər: qızmalıdı, zeytun, sousu, sarımsaq, əlavə, istifadə, gəzdirin, damızdırın, vuster, istiot, şəkər, bölməklə, təxminən, çalın, düzün, səpin, olacaq, Toyuğun, qızılı, çörək, doğrayın\nXoslayiram bu salati amma hazirlamaq cetin gelir mene\n23 aprel 2016 11:12


Məktəb pəncərələri daha atəş səsindən cingildəmir\nGüllədən dəlik-deşik olan məktəb binası, məktəb həyətinə düşən mərmilərin açdığı iri çalalar, idman zalının mərmidən sonra parça-parça olaraq ətrafa yayılan... 23.09.2021, Sputnik Azərbaycan\nBAKI, 23 sentyabr — Sputnik. Otuzildən sonra ilk dəfə idi ki, “düşmənə qarşı Stalinqrad” adlandırılan Tərtərdə məktəblilər dərsə heç bir təhlükə olmadan getdilər. Sputnik Azərbaycan Tərtərin keçmiş cəbhə xəttinə ən yaxın kəndlərində yeni tədris ilindən hazırladığı reportajı təqdim edir...Müharibə bitsə də, izləri hələ qalıb...Atəş səsləri sussa da, göydən mərmi daha yağış kimi yağmasa da, Tərtər rayonun Qapanlı kənd orta məktəbində 44 günlük müharibənin izləri qalmaqdadır. Güllədən dəlik-deşik olan məktəb binası, məktəb həyətinə düşən mərmilərin açdığı iri çalalar, pəncərələrin qırıq şüşələri, idman zalının mərmidən sonra parça-parça olaraq ətrafa yayılan döşəməsi Ermənistan silahlı qüvvələrinin təhsil ocağını hədəfə aldığının təkzibolunmaz dəlilidir. Müharibə dövründə məktəb erməni silahlılarının ağır artilleriyadan açdığı atəş nəticəsində yararsız vəziyyətə düşsə də, tədris ilinə qədər qismən də olsa, təmir edilib.Bizi qapıda qarşılayan məktəbin direktoru Fitat Əliyeva Sputnik Azərbaycan-a bildirib ki, təhsil müəssisəsinin həyətinə 8-ə yaxın mərmi düşüb. Daha bir mərmi isə məktəbin idman zalına təsadüf edib. Nəticədə məktəbin binası ciddi zədə alıb. Məktəb direktoru o günü belə xatırlayır:30 ildə ilk dəfədir ki...Direktor yeni tədris ilində məktəbin bir hissəsinin təmir edildiyini, şagirdlərə oxumaq üçün şərait yaradıldığını söylədi. Onun sözlərinə görə, köhnə məktəb atılan mərmilərdən sonra tam yararsız vəziyyətə düşdüyündən, bir neçə il öncə yeni məktəb inşa olunub. Amma Ermənistan Silahlı Qüvvələri bu məktəbə də müharibə zamanı zərər vurub. F.Əliyeva deyir ki, 30 ildən sonra ilk dəfədir ki, Qapanlı sakinləri uşaqlarını heç narahatlıq keçirmədən məktəbə yola salır:"Artıq uşaqlarımızın taleyindən narahat deyilik"Məktəbdə həmsöhbət olduğumuz valideynlər də 44 günlük müharibədə Zəfər qazandıqdan sonra övladları ilə bağlı narahatlığın aradan qalxdığını söyləyirlər. Gülüstan Məmmədova adlı valideyn deyir ki, atəşkəs dövründə erməni silahlıları atəşkəsi tez-tez pozduğundan, övladlarını məktəbə əsas yolla yox, kənd içi, ara yollarla gətirib aparırmışlar:"Sinif otaqlarında rahat əyləşib dərs keçməkdən böyük xoşbəxtlik ola bilməz!"Məktəbin sinif otaqlarını gəzərkən bu il məktəbə ilk qədəmlərini basan birincilərlə də görüşdük. Sinif müəlliməsi Nailə müəllimə bildirdi ki, heç vaxt bu gün olduğu kimi bu sinif otağında sakit dərs keçməyib:Xoşbəxt birincilər...Birincilər isə məktəbdə keçən ilk günlərinin sevincini yaşayırdılar. Olub bitənlərdən xəbərsiz.. Bilmirdilər ki, bir də bu məktəbin sinif otaqlarının pəncərələri atəş səsindən cingildəməyəcək. Mərmi, raket məktəb binasının məhvərini yerindən oynatmayacaq... Bəlkə də onlar bu məktəbin son 30 ildə təhsil alan ən xoşbəxt şagirdləri olacaqlar. Tam təhlükəsiz, sülh şəraitində təhsil alan şagirdləri... Həmçinin oxuyun:Güllələr də susarmış... Artıq Tərtər məktəblərinin pəncərələrini atəş səsləri silkələmir\nxəbərlər, azərbaycan, məktəb, məktəbli, tərtər\n17:34 23.09.2021 (Yenilənib: 17:40 23.09.2021)\n© Sputnik / Zulfiyya Guluyeva Qapanlı kənd tam orta məktəbi\nGüllədən dəlik-deşik olan məktəb binası, məktəb həyətinə düşən mərmilərin açdığı iri çalalar, idman zalının mərmidən sonra parça-parça olaraq ətrafa yayılan döşəməsi Ermənistan silahlı qüvvələrinin təhsil ocağını hədəfə aldığının təkzibolunmaz dəlilidir.\nBAKI, 23 sentyabr — Sputnik. Otuzildən sonra ilk dəfə idi ki, “düşmənə qarşı Stalinqrad” adlandırılan Tərtərdə məktəblilər dərsə heç bir təhlükə olmadan getdilər. Sputnik Azərbaycan Tərtərin keçmiş cəbhə xəttinə ən yaxın kəndlərində yeni tədris ilindən hazırladığı reportajı təqdim edir...\nMüharibə bitsə də, izləri hələ qalıb...\nAtəş səsləri sussa da, göydən mərmi daha yağış kimi yağmasa da, Tərtər rayonun Qapanlı kənd orta məktəbində 44 günlük müharibənin izləri qalmaqdadır. Güllədən dəlik-deşik olan məktəb binası, məktəb həyətinə düşən mərmilərin açdığı iri çalalar, pəncərələrin qırıq şüşələri, idman zalının mərmidən sonra parça-parça olaraq ətrafa yayılan döşəməsi Ermənistan silahlı qüvvələrinin təhsil ocağını hədəfə aldığının təkzibolunmaz dəlilidir. Müharibə dövründə məktəb erməni silahlılarının ağır artilleriyadan açdığı atəş nəticəsində yararsız vəziyyətə düşsə də, tədris ilinə qədər qismən də olsa, təmir edilib.\nQapanlı kənd tam orta məktəbi\n"Məktəbdən bir az uzaqlaşmışdım ki, gördüm mərmi məktəbimizə düşdü".\nBizi qapıda qarşılayan məktəbin direktoru Fitat Əliyeva Sputnik Azərbaycan-a bildirib ki, təhsil müəssisəsinin həyətinə 8-ə yaxın mərmi düşüb. Daha bir mərmi isə məktəbin idman zalına təsadüf edib. Nəticədə məktəbin binası ciddi zədə alıb. Məktəb direktoru o günü belə xatırlayır:\n“Mən əmək kitabçalarını, sənədləri yığışdırıb getdikdən sonra iki əmək kitabçasının əksik olduğunu gördüm. Bildim ki, əmək kitabçalarını, sənədləri tələsik yığışdırarkən məktəbdə düşürmüşəm. Ona görə də oktyabrın 5-də əmək kitabçalarını tapmaq üçün məktəbə gəldim. Həmin vaxt qızğın döyüş getdiyi üçün biz kəndin içinə girə bilmirdik. Hamı kimi mən də kəndə yaxın, Qarağacıayrıcı adlandırılan yerdə atəşin dayanmasını gözləyirdim. Atəş dayanandan sonra kəndə gəldik. Elə biz kəndə çatana yaxın yenidən atəş səsləri eşidilməyə başladı. Kənddə qalan sakinlər mənə dedilər ki, erməni silahlıları yenidən atmağa başlayıb. Buna baxmayaraq, mən həmin sənədləri tapmaq üçün məktəbə gəldim. Xoşbəxtlikdən əmək kitabçalarını tez tapdım. Məktəbdən bir az uzaqlaşmışdım ki, gördüm bir mərmi əkin sahəsinə düşdü. Ondan sonra atılan mərmi məktəbimizə düşdü. Məktəbi toz-duman bürümüşdü. Sonra gələndə gördüm ki, atılan mərmilərin 8-i məktəbin həyətinə və yaxınlığına, ikisi məktəbin binasına düşüb. Bir mərmi məktəbin çardağından idman zalına düşmüşdü. Zərbədən sinif otaqlarının salamat pəncərəsi qalmamışdı. Məktəbin divarları isə dəlik-deşik idi...”.\n30 ildə ilk dəfədir ki...\nDirektor yeni tədris ilində məktəbin bir hissəsinin təmir edildiyini, şagirdlərə oxumaq üçün şərait yaradıldığını söylədi. Onun sözlərinə görə, köhnə məktəb atılan mərmilərdən sonra tam yararsız vəziyyətə düşdüyündən, bir neçə il öncə yeni məktəb inşa olunub. Amma Ermənistan Silahlı Qüvvələri bu məktəbə də müharibə zamanı zərər vurub. F.Əliyeva deyir ki, 30 ildən sonra ilk dəfədir ki, Qapanlı sakinləri uşaqlarını heç narahatlıq keçirmədən məktəbə yola salır:\n“İlk dəfədir ki, bu tədris ili üzümüz gülür. Atəşkəs dövründə də həmişə dərsi narahatlıq içində keçmişik. Gözümüz pəncərədə, qulağımız səsdə olub. Tənəffüsdə belə narahatlıq keçirirdik. Qorxurduq ki, ermənilərin açdığı atəş həyətdə oynayan uşaqlara dəyər... Şükür ki, başda Ali Baş Komandanımız olmaqla müzəffər ordumuz bu narahatlığımıza son qoydu. Torpaqlarımız işğaldan azad olundu. Artıq Tərtərin Qapanlı kəndi cəbhə xəttində yerləşən ərazi hesab olunmur. Artıq erməni silahlılarının gülləsi bizə tuşlanmayıb. Bunun necə böyük xoşbəxtlik olduğunu isə sözlə ifadə etmək mümkün deyil”.\n"Artıq uşaqlarımızın taleyindən narahat deyilik"\nMəktəbdə həmsöhbət olduğumuz valideynlər də 44 günlük müharibədə Zəfər qazandıqdan sonra övladları ilə bağlı narahatlığın aradan qalxdığını söyləyirlər. Gülüstan Məmmədova adlı valideyn deyir ki, atəşkəs dövründə erməni silahlıları atəşkəsi tez-tez pozduğundan, övladlarını məktəbə əsas yolla yox, kənd içi, ara yollarla gətirib aparırmışlar:\n“Uşaq məktəbə gedib-gələnə qədər narahat qalırdıq. İndi şükür ki, uşaqlarımızın taleyindən narahat deyilik. 44 günlük müharibə bu narahatlığımıza birdəfəlik son qoydu”.\n© Sputnik / Zulfiyya GuluyevaTərtər rayonun Qapanlı kənd orta məktəbində dərs prosesi\nTərtər rayonun Qapanlı kənd orta məktəbində dərs prosesi\n"Sinif otaqlarında rahat əyləşib dərs keçməkdən böyük xoşbəxtlik ola bilməz!"\nMəktəbin sinif otaqlarını gəzərkən bu il məktəbə ilk qədəmlərini basan birincilərlə də görüşdük. Sinif müəlliməsi Nailə müəllimə bildirdi ki, heç vaxt bu gün olduğu kimi bu sinif otağında sakit dərs keçməyib:\n“Atəşkəs pozulduqca, iriçaplı silahlardan atılan atəş sinif otaqlarımızın pəncərələrini cingildədirdi. Yaxınlığa düşən mərminin təsirindən məktəb silkələnirdi. Biz bu vahimə içində dərs keçmişik. Bununla belə, heç bir valideyn uşağını məktəbdən saxlamayıb. Artıq uşaqlar da açılan atəş səslərinə öyrəşmişdilər. Biz müəllim olaraq narahatlıq keçirsək də, uşaqlar qorxmurdular. Artıq o narahatlığımız geridə qalıb. Bizim üçün bu sinif otaqlarında rahat əyləşib dərs keçməkdən böyük xoşbəxtlik ola bilməz. Buna görə bütün şəhidlərimizə, prezidentimizə, ordumuza minnətdarıq!”.\nBirincilər isə məktəbdə keçən ilk günlərinin sevincini yaşayırdılar. Olub bitənlərdən xəbərsiz.. Bilmirdilər ki, bir də bu məktəbin sinif otaqlarının pəncərələri atəş səsindən cingildəməyəcək. Mərmi, raket məktəb binasının məhvərini yerindən oynatmayacaq... Bəlkə də onlar bu məktəbin son 30 ildə təhsil alan ən xoşbəxt şagirdləri olacaqlar. Tam təhlükəsiz, sülh şəraitində təhsil alan şagirdləri...


"Bu, onların müqəddəs borcudur...”\n17/04/2018 [11:52] - Cəmiyyət - ( 3351 dəfə baxılıb)\nBildiyimiz kimi aprel ayında öz xidməti borclarını vətən qarşısında yerinə yetirmək üçün Silahlı Qüvvələrimizin sıralarına gənc əsgərlərimiz yola düşdülər. Onlar bu gün hansı hazırlıqları keçəcək? Nələri öyrənəcəklər?\nMövzuyla bağlı Moderator.az-ın suallarını ehtiyatda olan general-leytenant Yaşar Aydəmirov cavablandırıb. General bildirib ki, onlarla ən seçmə zabitlər məşğul olurlar:\n“Sözsüz ki, gənc əsgərlərin ilk hazırlığı orta məktəbdə keçirilir. Onlara sıra addımı və silahla ilk davranış qaydalarını öyrədirlər. Həqiqi-hərbi xidmətə çağırılandan sonra onlar müəyyən şeylərə yiyələnmiş olurlar. Əsgərlər hərbi hissələrdə keçirilən bir ay hazırlıq kurslarında sonra da iki ay ixtisas hazırlığı keçirlər. Gənc əsgərlərlə ən seçmə zabitlər məşğul olurlar. Onların komandirləri gənc əsgərləri üç ay ərzində tam hazırlayırlar. Hərbi andı içdikdən sonra öz ixtisasları üzrə xidmətə başlayırlar”.\nY.Aydəmirov deyib ki, gənc əsgərlərlə həmçinin keçmiş döyüşçülər də məşğul olur:\n“Hər bir hərbi hissədə Qarabağ və aprel döyüşlərində iştirak edən zabitlər var. Həmin zabitlər onlara vətənpərvərlik hissini, döyüşün nə olduğunu başa salırlar. Bundan başqa texnikaların sirlərini öyrədirlər ki, döyüş şəraitində bundan istifadə edə bilsinlər. O vaxt sovet ordusunda xidmət edirdilər, indi isə öz torpaqlarında xidmət edib vətənlərini qoruyurlar. Bu, onların müqəddəs borcudur”.


İrəvan Moskvaya xəyanət edir: Paşinyan təhlükəli oyuna başlayıb – Elçin Alıoğlunun\nErmənistanın Apellyasiya məhkəməsi sabiq prezident Robert Köçəryanın zaminə buraxılması barədə qərarı ləğv edərək onu yenidən həbs edib.\nKöçəryanın vəkilləri qərardan 15 gün ərzində şikayət verə bilərlər. Hakimin dediyinə görə, R.Köçəryanın zaminə buraxılması üçün ödənmiş məbləğ geri qaytarılacaq.\nR.Köçəryan və onun vəkilləri Apellyasiya Məhkəməsinin dünənki iclasına qatılmayıblar. İclasda iki məsələyə baxılırdı: Ermənistan Baş Prokurorluğunun R.Köçəryanın zaminə buraxılması barədə İrəvandakı Nor Nork məhkəməsinin hökmündən və bu cinayət işinə baxışın dayandırılmasından şikayətlər.\nÖtən ilin 26 iyulunda Ermənistanın Xüsusi İstintaq Xidməti 2008-ci ilin martın 1-də İrəvandakı etiraz aksiyalarının xüsusi amansızlıqla dağıdılması ilə bağlı cinayət işinin tərkibində Robert Köçəryanı konstitusion quruluşu devirmək cəhdində ittiham etmişdi.\nErtəsi gün R.Köçəryan həbs olunmuşdu.\nBu ilin may ayında R.Köçəryan Dağlıq Qarabağdakı separatçı rejimin lideri Bako Saakyan və Xankəndidəki xuntanın keçmiş başçısı Arkadi Qukasyanın öhdəlikləri əsasında zəmanətə buraxılmışdı. Daha sonra Nor Nork məhkəməsi R.Köçəryanla bağlı cinayət işini dayandırmışdı və iş Konstitusiya Məhkəməsinə göndərilmişdi.\nRobert Köçəryan xüsusilə böyük məbləğdə rühvət almaqda da suçlanır. O, bütün ittihamları rədd edir və cinayət işini “saxta əsaslı siyasi təqib” kimi dəyərləndirir.\nErmənistanın baş naziri Nikol Paşinyanın göstərişindən sonra ölkənin sabiq müdafiə naziri Mikael Harutyunyan və MDB-nin Kollektiv Təhlükəsizlik Müqaviləsi Təşkilatının (KTMT) sabiq baş katibi, 2008-ci ildə Ermənistan ordusunun generalı olmuş Yuri Xaçaturov da həbs olunublar.\nXatırladaq ki, 2008-ci ildə İrəvanda on minlərlə erməni küçələrə çıxaraq prezident seçkilərinin sonuclarına etiraz etmişdilər. Seçkilərdə sabiq prezident Levon Ter-Petrosyan o dönəmdəki baş nazir Serj Sarqsyana “məğlub olmuşdu”.\nErmənilər də seçkilərin nəticələrinin dəyişdirilməsinə, total saxtakarlığa və qanun pozuntularına qarşı çıxmışdılar.\nAksiyalar iğtişaşlara və polislə toqquşmalara çevrilmişdi. 10 nəfər həlak olmuş, 204 nəfər yaralanmışdı.\n… Robert Köçəryan zaminə buraxılaraq azadlığa çıxandan sonra Ermənistanda ciddi dəyişikliklər başlanıb. Xüsusilə də məhkəmə-şüquq sistemində. Belə dəyişikliklər prosesində önəmli mərhələlərdən biri elə Robert Köçəryanın təkrar həbsi ilə bağlı qərardır.\nHeç şübhəsiz ki, Ermənistanın sabiq prezidentinin, habelə “karabaxtsi” adlandırılan, əslən Dağlıq Qarabağdan olan ermənilərin Ermənistandakı liderinin yenidən həbsxanaya atılmasında Rusiyanın ölkədəki səfiri Sergey Kopırkinin son addımları müstəsna rol oynayıb.\nS.Kopırkin Ermənistanın sabiq prezidenti, cinayət məsuliyyətinə cəlb olunan və İrəvandakı Nor Nork məhkəməsnin qərarı ilə zaminə buraxılan Robert Köçəryanla görüşüb. Bu görüşdən sonra S.Kopırkin Ermənistan Konstitusiya Məhkəməsinin sədri Hrayr Tovmasyanla bir araya gəlib və ona açıq şəkildə deyib ki, R.Köçəryanın həbsini Moskva “arzuolunmaz səhv” sayır, Köçəryanın özünü isə “Moskvanın sadiq dostu” saymaqda davam edir.\nErmənistanın sabiq prezidentləri Robert Köçəryan və Serj Sarqsyanın təqiblərə məruz qalması, Köçəryanın həbs olunması, sonra da onu zaminə buraxan məhkəmənin hakimlərinin qeyri-rəsmi olaraq az qala “xalq düşmənləri” elan edilməsi – bütün bunlar, sadəcə, Bako Saakyanla Xankəndidəki xuntanın sabiq rəhbəri Arkadi Qukasyanın İrəvandakı Nor Nork məhkəməsinə yollanaraq nümayişkaranə şəkildə R.Köçəryanı zaminə götürmələri ilə bağlı deyil.\nSaakyan-Qukasyan dueti həmin olayı siyasi şouya çevirmiş və bununla da Ermənistanın baş nazirinə aşkar messic yollayaraq “Hələ zəifləməmişik, səni də devirə bilərik!” xəbərdarlığı etmişdilər.\nRobert Köçəryanla bağlı qapılar arxasında, tet-a-tet görüşən Rusiya səfiri müzakirə edilən mövzular barədə açıqlama verməyib. Doğrudur, ertəsi gün Rusiyanın İrəvandakı səfirliyi bəyanat yaymışdı: “Səfir Ermənistanın ictimai-siyasi xadimləri ilə silsilə görüşlərə başlayıb”.\nBəs niyə tet-a-tet?\nKopırkinin Köçəryanla, sonra da Hrayr Tovmasyanla görüşməsi Ermənistanın baş naziri Nikol Paşinyanı çox sinirləndirdi. Səfir Ermənistan XİN-ə çağırıldı, ona “ölkənin daxili işlərinə müdaxilənin yolverilməz olduğu” deyildi.\nRusiya səfirinin sabiq prezident Robert Köçəryanla görüşməsinin əslində Moskvanın İrəvana sərt xəbərdarlığı mənasını verdiyini Paşinyan əla anlamışdı. Ona görə də səfirin davranışı və bəyanatları Ermənistanla Rusiya arasındakı münasibətlərdə indiyədək misli görünməmiş qarşıdurmaya, sərinləşməyə səbəb oldu.\nBu azmış kimi S.Kopırkinin Ermənistan Konstitusiya Məhkəməsinin sədri Hrayr Tovmasyanla yenə də mediaya qapalı görüşü, həmin görüşdən cəmi iki saat sonra Vaqe Qriqoryanın “Konstitusiya Məhkəməsinin sədri səlahiyyətlərini icra etməyə hazıram” deməsi İrəvanın səbr kasasının dolduğunu göstərirdi.\nKöçəryanın yenidən həbs olunması isə səfirin Hrayr Tovmasyanın nədən danışdığını təxminləməyə imkan verir.\nN.Paşinyanın nəzarətində olan media bu gün “Rusiya Ermənistanda bilərəkdən və nümayişkaranə şəkildə məğlubiyyətə oynayır” tipli başlıqlarla məqalələr dərc ediblər.\nErmənistanın baş naziri “cib mediası” vasitəsilə Moskvanın nəzərinə çatdırır ki, İrəvan bundan sonra da Rusiyanın Cənubi Qafqazdakı forpostu, daha doğrusu, quberniyası rolunu oynamaq niyyətində deyil.\nBütün bunların Sankt-Peterburq şəhərində Rusiya prezidenti Vladimir Putinin qısa olsa da, Nikol Paşinyanla görüşündən sonra başlanması da diqqətdən yayınmamalıdır.\nHadisələrin freymi də maraqsız deyil. Məsələn, Azərbaycan və Ermənistanın XİN başçıları Vaşinqtonda görüşdülər, ondan əvvəl Azərbaycanın müdafiə naziri bəyan etdi ki, Dağlıq Qarabağ və erməni işğalında olan ərazilərin azad edilməsi üçün danışıqların potensialı tükənərsə, savaş istisna deyil.\nBu fonda Gürcüstanda Rusiya əleyhinə aksiyalar başlandı, Qüdsdə isə Rusiyanın Təhlükəsizlik Şurasının katibi Nikolay Patruşev ABŞ prezidentinin milli təhlükəsizlik məsələləri üzrə müşaviri Con Boltonla “qəflətən” bir araya gəldilər və həmin danışıqlardan sonra İsrailin baş naziri Binyamin Netanyahu “Suriya ilə bağlı razılaşma əldə olundu” dedi.\nİyunun 18-də isə Rusiyanın UFA şəhərində MDB ölkələrinin Təhlükəsizlik Şuralarının sədrlərinin toplantısı çərçivəsində Nikolay Patruşevlə Aram Qriqoryan arasında danışıqlar oldu.\nVə ən nəhayət, Robert Köçəryanın təkrar həbsi ilə bağlı Apellyasiya Məhkəməsinin qərarının açıqlanmasından cəmi bir neçə dəqiqə sonra Rusiyanın Ermənistandakı səfiri Sergey Kopırkinin Ermənistanın baş prokuroru Artur Davtyanla görüşməsi barədə xəbər yayıldı.\nSadalanan məqamlar göstərir ki, İrəvandakı hakimiyyət R.Köçəryanın həbsini az qala tarixi missiya sayır, Rusiyanın Ermənistandakı təsir imkanlarının zəiflədilməsi və müdaxilə rıçaqlarının sıradan çıxarılmasına yönəlmiş prosesin ilkin mərhələsi qismində görür.\nNikol Paşinyan Rusiya qarşısında şərt qoyub: ya Rusiya regiondakı roluna yenidən baxaraq Ermənistanın Qərbə meyllənməsi ilə barışmalı, ya da Ermənistanda ABŞ-a uduzacağını etiraf etməlidir.\nOyunda Robert Köçəryan sadəcə, qurban verilib.\nRusiya Nikol Paşinyanın onu “dilemma” qarşısında qoyması ilə barışan deyil.\nErmənistanı indi doğrudan da, çox çətin, ağır sonuclar verə biləcək günlər gözləyir.\nErmənistan Geosiyasət Rusiya Siyasət


İçində sən olmayan cümlələr qururam » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 15-09-2014, 22:00\nSəs ver: Neçə vaxtdır fərq etdim ki; artıq içində sən olmayan cümlələr qururam. Nə böyük azadlıqdır!\nSəni unutduğumu söylədiyim bu an belə, unutmuş olduğumu xatırladan yenə sən deyilsən? O zaman necə unudulmuş ola bilərsən? Bu yalnız bir sehrdir\nMən əslində səni unutmadım, yalnız idarəni əlimə aldım. Artıq yalnız və yalnız səni düşünmək istədiyim anlarda ağılıma gəlirsən. Məndən xəbərsiz\nbeynimin ətrafında gəzmir səsin, xatirələrin və artıq yastığım daxil, evdəki heç bir əşya sənin qoxunu vermir.\nMənzildən gələn hər ayaq səsinə, hər avtomobil qapısının bağlanmasına şüşəyə atılan məndən, azadlaşmış mənə keçiş etmək, dildə deyildiyi qədər\nasan olmadı. Yenə də bacardım, hər kəs kimi….\nİndi xoşbəxtəm çünki içində sən olmayan cümlələr qurumuram. Bu yazını saymazsaq... acisko


Vüsal Quliyev: “Bir ay müddətində Dağlıq Qarabağ münaqişəsinin həllində ciddi addımlar atıla bilər” - MÜSAHİBƏ (SəsTV)\n11 May 2012 18:06 | 353\nMay ayından Azərbaycan BMT TŞ-na sədrlik edir. Bir ay davam edəcək bu məsuliyyətli vəzifənin ölkəmiz üçün müsbət tərəfləri nədir? Bu müddət Dağlıq Qarabağ münaqişəsinin həllində hansı həlledici rolu oynaya bilər? Bütün bu suallara Səs TV-də yayımlanan "Gündəm" rubrikasının qonağı olan politoloq Vüsal Quliyev aydınlıq gətirib.\n- Vüsal müəllim, ilk olaraq bir ay ərzində Azərbaycanın BMT TŞ-na sədrlik eməsinin ölkəmiz üçün əhəmiyyətini soruşmaq istərdik. Sizcə, bu müddət Dağlıq Qarabağ məsələsinin həllində hansısa rol oynaya bilərmi?\n- May ayının ilk günündən etibarən Azərbaycan BMT TŞ-na sədrlik edir. ABŞ-dan sonra sədrlik məsuliyyətini öz üzərinə götürən ölkəmiz bir ay müddətində ciddi addımlar atacaq. Belə ki, Azərbaycan Xarici İşlər Nazirliyinin bəyanatları əsasında bu müddət ərzində bir sıra ciddi məsələlərin müzakirəsi nəzərdə tutulub. Ölkə prezidenti 4 may tarixində BMT TŞ-da keçirilən iclasa sədrlik edib. Həmin iclasda çıxışı zamanı dövlət başçısı ölkəmizin prioritet istiqamətlərini açıqladı. Təbii ki, burada söhbət Dağlıq Qarabağ problemindən gedir. Dövlət başçımız iclasda ilk növbədə terrorizmlə mübarizə haqda müzakirələrə yer verdi. Burada Dağlıq Qarabağda terrorçuluğun inkişaf etdirilməsi məsələsi qabardıldı. Yəni işğal altında olan torpaqlarımızın nəzarətsiz qalması və bu bölgələrin terrorizmə dəstək məqsədilə istifadə edilməsi kimi bir sıra vacib məqamlar iclasın gündəliyində müzakirə olunub. Dağlıq Qarabağ məsələsinin həll olunmaması və ya həllinin uzadılması hər keçən gün bu bölgə üçün yeni bir təhditə çevrilir. Ümumiyyətlə, dünyada həll olunmamış bütün münaqişələrin mənfi tərəfləri müzakirə olundu. Ölkəmiz bu müddət ərzində Dağlıq Qarabağ münaqişəsinin həllinin ən asan yollarını araşdırır.\n- Ölkə prezidenti öz çıxışında Azərbaycanın münaqişənin həlli istiqamətində atılacaq heç bir addımdan geri durmayacağını bəyan etdi. Sizcə, bu prinsipiallığımız hədəfə kifayət qədər çatdırılırmı?\n- Bəli, mən düşünürəm ki, Azərbaycan prezidenti dəfələrlə öz çıxışlarında bəyan etdiyi fikirlərlə lazımi mesajı hədəfə çatdırıb. Yəni Azərbaycanın gec-tez Dağlıq Qarabağ torpaqlarını işğaldan azad edəcəyi hamıya məlumdur. Beynəlxalq səviyyədə torpaqlarımızın işğal faktı təstiqlənir və Azərbaycan bu münaqişənin mümkün qədər sülh yolu ilə həll olunmasına çalışır. Diplomatik fəaliyyətimiz hər gün daha da genişləndirilir və münaqişənin həlli istiqamətində atılan addımlar qətiyyətini göstərir. Buna misal olaraq biz Qoşulmama Hərəkatını da göstərə bilərik. Bu yaxınlarda Misirdə xarici işlər nazirləri səviyyəsində öz işinə başlayan bu hərəkatda ölkəmiz də təmsil olunurdu. 50 ildən çox fəaliyyət göstərən bu hərəkata Azərbaycan 2011-ci ilin yayından qoşulub. 120 dən çox ölkənin üzv olduğu bu hərəkatda da Azərbaycanın xeyrinə olan məsələ gündəmə gətirildi. Torpaqların toxunulmazlığı, suverenliyin qorunması və başqa dövlətlərin bir-birinin torpaqlarına müdaxilə etməməsi məsələsi hərəkatın əsas müzakirə mövzularından oldu. Bütün dünyaya məlumdur ki, Dağlıq Qarabağ məsələsi Azərbaycan dövlətinin və diplomatiyasının əsas prioritetidir və bu məsələnin ədalət prinsipləri əsasında həll olunması istiqamətində bütün tədbirlər görülür.\n- Vüsal müəllim, son olaraq Rusiyadakı prezident seçkiləri ilə bağlı soruşmaq istərdik. Necə düşünürsünüz, prezidentlik kürsüsündəki dəyişikliyin Dağlıq Qarabağ münaqişəsinin həllinə təsiri ola bilərmi?\n- Bəli, biz dünya siyasətində gedən bütün dəyişikləri yaxından izləyir və təhlil edirik. Bura həm Rusiyada, həm də Fransada keçirilən prezident seçkiləri də aiddir. Bu ölkələrdə gedən siyasi proseslər bizi də yaxından maraqlandırır. Çünki, ilk növbədə bilirik ki, bu dövlətlər ATƏT-in Minsk qrupunun üzvləridir və Dağlıq Qarabağ münaqişəsində həlledici rola malikdirlər. Rusiyada prezident seçkiləri keçirilən dövrə qədər Dağlıq Qarabağ münaqişəsinin həlli istiqamətində atılan addımlarda bir durğunluq göz önündəydi. Məsələn, ATƏT-in minsk qrupunun nümayəndələri bölgəyə səfərlər etsələr də, diqqət çəkici və həlledici bəyanatlar görünmürdü. Bu isə ilk növbədə həmin ölkələrdə keçiriləcək prezident seçkiləri ilə bağlı idi. Lakin bu seçkilərdən asılı olmayaraq, Azərbaycan diplomatiyasının aktiv olduğu və bu münaqişənin həllində qəti addımlar atdığı göz qabağındadır. Ölkəmizin daxili stabilliyi qoruyub saxlaması və öz gücünü artırması bu məqamda çox vacibdir. Seçkilərdən danışmışkən, son olaraq Ermənistanda keçirilən parlament seçkilərinə toxunmaq istərdim. Bu seçkilər dünya səviyyəsində yaxından izləndi və nəticədə bir sıra həqiqətlər öz yerini tapdı. Yəni biz gördük ki, Ermənistan dövləti nəinki xarici siyasətdə, heç daxili siyasətdə də uğurlu addım atmağa müvəffəq deyil. Yəni seçkilər prosesində baş tutan saxtakarlıq və qeyri-qanunilik də bunun bariz nümunəsi oldu.


Ön Kol Tatuirovkaları - Forma və Dizayn Fikirləri | Qəşəng Kişilər\nTatuirovkalar fsimvolik və möhtəşəm forma şəxsiyyətimizi formalaşdırmaq üçün. Hal-hazırda, döymələr çox populyardır və praktik olaraq bu illər ərzində və onilliklər ərzində kişilər və qadınlar praktiki olaraq hər şeyi döymə etdilər. Ön qollardakı döymələr bir bölgədir indi trend müəyyən edir və sadə bir rəsmlə başlaya və ya hətta bütün ərazini əhatə edə bilərsiniz.\nDəbdə olan şeylərlə maraqlanırsınızsa və çəkə biləcəyiniz rəsmlər şəxsiyyətinizin kiçik bir izidirsə, burada sizə hazırda mövcud olanların çoxunu göstəririk. Bunu yadda saxla kifayət qədər görünən ərazidir, və hələ də göstərmək istəyirəm. Ancaq istəsəniz, əhatə edə biləcəyiniz bir yer də ola bilər.\n1 Qəbilə döymələri\n2 Heyvan döymələri\n3 İfadələrlə döymələr\n4 Kiçik qolbaqlar\n5 Ox döymələri\n6 Akvarel döymələri\nBu döymələrin simvolologiyası və forması bəzi mədəniyyətlər üçün xarakterikdir və Keltlər, Borneo və ya Maori kimi qəbilələrdən xilas edildi. Onların formaları digər mədəniyyətləri ovsunladı və onları mükəmməl göstərdi. qollar və arxa kimi yerlərdə. Kişi populyasiyası heç bir boş yer buraxmadan qollarında, əsasən kontur ətrafında döymələrini ifşa edərək özünü güclü və güclü hiss edir.\nMüəyyən bir simvolikası olan rəsmlər var, onlardan gücü və cəsarətini qeyd edin, hətta liderliyi simvolizə edənlər, heyvan fiqurlu qəbilə dizaynları və ya hər hansı digər üçölçülü rəsmlərlə çox real formalarla. Ümumiyyətlə, bu təsvirlər digər aborigen mədəniyyətlərinin və ya döyüşçü qəbiləsinin formalarını əks etdirən qalın xətlərlə çəkilir.\nHeyvanların şəkillərini bəyənirlər liderlik və güc verirlər. Qartallardan, ayı canavarlarından və ya pələng üzlərindən. Ön kol, forma və rənglərin sonsuzluğunu qəbul edir, şəxsiyyətimizə ən çox bənzəyən heyvanı seçə bilərik. Pişiklər və ya pişiklər, hətta şirlər təmsil edir güc və qəddarlıq. Göyərçinlər sülh və sevgini təmsil edir. Kolibrilər qadınlarda çox yaygındır və tez-tez çiçəklərlə döymə edilir. Təqdim etmək sevinc, canlılıq və sülh.\nNiyə ifadələr və ya tək sözlərlə döymələr? Sözlər ya ingilis dilində, ya da dilin özündə həyatımızda vacib olan bir şeyi göstərə bilər. Onların bir çoxu ondan kopyalanır böyük mütəfəkkirlər ya da adlarımız sevdiklərim, Sevgi, dostluq və ya qardaşlıq ifadələri, əhəmiyyətli olan bir şeyi tutmaqdır zamanla uçub getməsini istəmirik.\nSizi ruhlandıra biləcək bəzi ifadələr və ya tək sözlər: Sevgi, Azad, Cəsur, Sevinc, Təsəvvür edin, Canlı, Narahat, 'taleyi qəbul et', 'heç vaxt xəyal qurmağı dayandırma', 'hər gün gülümsə', 'istirahət etmədən'. Onların ola biləcəyini unutmayın ipək ekranlı hərflər çox gözəl və əl formaları ilə və ya onları yay, ürəklər, kiçik əyri xətlər və ya hətta ox kimi təsvirlərlə müşayiət edir.\nOnlar orijinal, sadədir və hər iki cins üçün eyni dərəcədə yaxşı geyinirlər. Rəsmlər ümumiyyətlə ilhamlanır qəbilə formaları, polineziya bilərzikləri, təsvirlərlə əlaqəli olanlar keltlər və ya hindlilər. Onun işi cinayətkarların nişanı kimi yaradılmışdır, buna görə də Yapon mafiya döymələri və Yapon cinayəti.\nOxlar da xarakterik təsvirlərdən biridir. Onun forması istiqaməti göstərir və göstərmək istədiyimiz yerdir bir şeyə diqqət çəkmək. Bu, qorunma və ya hətta bunu ifadə edə bilər sevgi kimi bir məqsədə çatmaq. Okun forması biləkdə çox yaxşı oturur, sadə bir döymə və ya bir sıra oxlar ola bilər.\nBizi tərk edən akvarel formatının çox bədii və reprezentativ formasıdır çox gözəl və rəngli döymələr. Bu təsvirlərin tərkibi çox mənzərəlidir və damcı təsvirinə görə dizaynı çox çətindir. Çox rəngli şəkillərə bənzəsələr də, qızlar üçün döymə deyil, daha çox oğlanlar çəkdikləri rəsmləri çox orijinal bir texnika ilə nümayiş etdirirlər.\nHeyvanların çox yayılmış dizaynları var, onlar hələ də çox xarakterik bir məna daşıyan təmsillərdir. Kolibrilərin, pişik balalarının, it izlərinin, canavarların, kəpənəklərin, çiçəklərin təsvirləri, həm də həndəsi və abstrakt fiqurlar var.\nDizaynlar sonsuz ola bilərOnlar bir döymə ilə narahatlığını ifadə etmək istəyən bir insan üçün keçid anları ola bilər. İnsanların xatirələri, musiqiçi kimi peşələri təmsil edən rəsmlər və ya Misir mövzusu kimi çox xüsusi bir şeyin hobbisi.\nUnutmayın Tatuajlar dəbdədir və onlara necə qulluq edəcəyinizi bilməlisiniz. Dərini bu kətanlara bürünmüş görmək çox xoşdur, lakin bunun uzunmüddətli mənfi cəhətləri ola bilər, çünki onları çıxararkən ömürlük olmaq çox baha başa gələcək.\nİndi bir çox insan var ki, onları döymə bədənləri ilə, hətta qolları kimi görünən yerlərdə də görə bilərik. Baxmayaraq ki, hələ də insanların öz mövqelərində döymə etdirmələri üçün maneə görən işlər var. Hamısı mənfi cəhətlər deyil, Tatuajların da öz üstünlükləri var, onları bilmək üçün üzərinə klikləyə bilərsiniz Bu link.\nMəqaləyə tam yol: Qəşəng Kişilər » Dəb » Ön kol döymələri\nNecə cazibədar kişi olmaq olar


Azərbaycanlı məşhur Səmra ailə həyatı qurdu - Özü də görün kiminlə - Bu da toydan FOTOLAR - xanimlar ucun qadin xeberleri\nTanınmış jurnalist, AFFA-nın İnformasiya və İctimaiyyətlə Əlaqələr Departamentinin əməkdaşı Firuz Abdulla "CBC Sport" kanalının şərhçisi Səmra Əliyeva ilə ailə həyatı qurub.\nXanim.az axşam.az-a istinadən bildirir ki, toy ötən gün şəhər restoranlarından birində baş tutub.\nMəcisə aparıcılar, idman jurnalistləri qatılıblar.\nQeyd edək ki, Firuz Abdulla həmçinin "CBC Sport" kanalında yayımlanan İtaliya A seriyasının oyunlarında şərhçilik edir.\nXəbərlər Baxılıb: 2652 Tarix: 21 sentyabr 2017\nsərfəli qiymətə masazırda mənzil satılır!\nev sahibiyəm ev super təmirlidir. Binanın mərkəzləşmiş sistemi var.Yaxınlıqda məktəb bağça var.Ev mebelle kondisionerlə birləkdə dolu halda satılır. Mənzil 6 mərtəbəli binanın 4cü mərtəbəsində yerləşir. Əlaqə üçün(050) 3390493\nNadir Qafarzadə : "Kişili, arvadlı hamı soyunur"\n"Dənizdə nədə çimməli idim? Palto ilə və ya şərf bağlayıb getməliydim dənizdə çimməyə. Mentalitetə uyğun olaraq." . -in məlumatına görə, bunu müğənni Nadir Qafarzadə qonağı olduöu ARB TV-nin "Günə davam"\nsonxeber.az geyim seçimi sac duzumleri qaşların formalari balqabaq tumu allergiya yumurta qabiginin xeyri kişi xəyanət edərsə kosmetika ən yaxşı təqdimat qisa hakisdalar


Məhkəmə hakimi özünə etiraz edib - Azərbaycanda İLGİNC OLAY » Beynəlxalq İnformasiya Agentliyi\nOxunub:161 / 18 iy 08:23siyaset\nMəhkəmə hakimi özünə etiraz edib - Azərbaycanda İLGİNC OLAY\nBu gün Bakı Ağır Cinayətlər Məhkəməsində qəsdən adam öldürməkdə təqsirləndirilən Babək Əzimovun cinayət işi üzrə məhkəməsinin hazırlıq iclası başlayıb\nReport bildirir ki, prosesdə hakim Faiq Qəniyev özü-özünə etiraz edib.\nBuna səbəb kimi hakim ibtidai istintaqı aparan müstəntiqlə qohum olmasını göstərib.\nHazırlıq iclası dayandırılıb, cinayət işi dəftərxanaya təqdim edilib. İş başqa hakimin icraatına veriləcək.\nQeyd edək ki, hadisə bu il fevralın 4-də Xızı rayonunun Giləzi qəsəbəsində baş verib. Xızı rayonunun Giləzi qəsəbəsində yaşayan 1992-ci il təvəllüdlü Elmir Qulamovun üzərində kəsilmiş-deşilmiş xəsarətlər olan meyiti yaşadığı ərazidə tapılıb. Xızı Rayon Polis Şöbəsinin (RPŞ) əməkdaşlarının həyata keçirdikləri əməliyyat-axtarış tədbirləri nəticəsində hadisəni münaqişə zəminində törətmiş Bakı şəhər sakini, 1989-cu il təvəllüdlü B.Əzimov tutulub. Ondan hadisəni törədərkən istifadə etdiyi mətbəx bıçağı götürülüb.\nQusarda üzərində zorakılıq əlamətləri olan meyit tapılıb hadise Polis əməkdaşlarına atəş açması ona baha başa gəldi bolge Azərbaycanda ana övladını boğaraq öldürdü - DƏHŞƏT hadise Bakıda əməliyyat: - silahlı şəxs tutuldu hadise 14 yaşında qatil olan şəxsin cəzası artırıldı - Azərbaycanda gundem, hadise


Türkiyəyə qarşı “Afrin tələsi” – Günün Səsi\nTürkiyəyə qarşı “Afrin tələsi”-MÜRTƏZA BÜNYADLI yazır\n0\t20 Fevral 2018 17:36\nABŞ Dövlət katibi Reks Tillersonun Yaxın Şərq ölkələrinə, o cümlədən Türkiyəyə Suriya, xüsusən də Afrin çözümü ilə bağlı səfərinin həmən ardınca Afrində vəziyyətin birdən-birə kəskinləşməsi bir çoxlarında çaışqınlıq yaratsa da, bunu bir tələ olduğunu hamı anlayır. Bəs, o zaman sual oluna bilər ki, Türkiyəyə qarşı Afrin təxribatı və tələsi kimə və nə üçün lazımdır?! Çünki Tillersonun səfərinin həmən ardınca Afrində terrorçu YPG güclərinin Bəşər Əsəd rejimi ilə anlaşaraq Afrini onlara təhvil verilməsi və qısa zaman ərzində Əsəd qoşunlarının bu bölgəyə daxil olması barədə narahat edici xəbərlər yaymaq kimə lazım idi?! Onsuz da bölgədə gərgin olan vəziyyəti mürəkkəbləşdirmək və bununla da “bulanıq suda balıq tutmaq” istəyənlərin marağı nə idi?! Və ya YPG-ni buna vadar edən nə idi? Axı bu terrorçu qruplaşmaya ABŞ-ın hərtərəfli dəstəyi fonunda YPG-nin belə addım atması nəyə xidmət edirdi?\nBaş verənlər və yayılan məlumatlar onu deməyə əsas verir ki, Türkiyəyə qarşı bu təxribar bölgədəki bütün maraqlı güclərin marağındadır. Sanki Qərb, Rusiya, İran, İsrail uzun müddətdən bəri çox incəliklə işləyib hazırladığı bir planı ani bir məqamda işə salınıb. Məqsəd isə aydındır, Ankaranı Afrin bataqlığına cəlb edib, orada boğmaq…\nAfrində “Zeytun budağı” əməliyyatı baladığı andan İran və Qərb bu əməliyyatın əleyhinədri. Rusiya ilk bir neçə gündə qeyri-müəyyən mövqe sərgiləsə də, sonrakə dönəmdə Türkiyəni yumşaq formada dəstəklədi. Lakin Afrin əməliyyatı Rusiyanın da ürəyindən olmayan bir əməliyyat idi. Ancaq yaranmış durumda Moskva Türkiyədən yararlanaraq YPG-nin onlara arxa çevirərək ABŞ-a üz tutmasını bağışlamayaraq bir dərs vermək istədi. Və bunu da “Zeytun budağı” əməliyyatı ilə gerçəkləşdirdi. Çünki YPG-nin yaranması, onun formalaşmasında, gücə çevrilməsində Moskvanın hərtərəfli rolu olub. Günü bu gün də Moskvada YPG-nin nümayəndəlikləri mövcuddur və buradan maddi, ideoloji, siyasi, texniki yardım alıb. Amma son bir neçə ildə YPG-nin Rusiyadan üz döndədərək ABŞ-a üz çevriməsini Moskva heç cür həzm edə bilmirdi və hansısa formada ona dərs verməyi planlaşdırırdı. Bunu da Türkiyə vasitəsi ilə etdi. Moskva bu fürsətdən istifadə etdi. Moskva Ankara ilə birləşərək YPG-ni sıxışdırmaq yolunu tutdu. Düzdür, burada Moskva YPG daxilindəki öz nəzarətində olan qüvvələrdən də istifadə etdiyi istisna deyil.\nOnu da qeyd edək ki, Moskva bununla Türkiyəyə də müəyyən xəbərdalqı mesajı vermiş oldu. Moskvanın bu əndişəsini Tillersonunun Ankara səfəri və bağlı qapılar arxasında aparılan danışıqların nəticəsi kimi dəyərləndirmək və ya yozmaq olar. Ona görə ki, Ankaranın Suriya məsələsinin həllindəki baxışları Moskva və Tehranla üst-üstə düşmür. Ankaranın Əsəd rejimi ilə bağlı mövqeyi daha çox Qərbin mövqeyinə yaxındır. Odur ki, bu hadisələri Moskvanın “bir güllə ilə iki yox, daha çox dovşan vurması” kimi dəyərləndirmək də olar. Necə deyərlər Moskva öz gücünü nümayiş etdirməklə tərəfləri onunla hesablaşmağa vadar etmək istəyi olub.\nÇünki YPG lideri Saleh Müslimin Əsəd qoşunlarının Afrinə girməsi ilə bağlı vasitəçiliyin Rusiyanın etməsi barədə bəyan verməsi çox şeylərdən xəbər verir. Türkiyə mətbuatının verdiyi xəbərə görə, terror təşkilatının lideri Saleh Müslim Suriya hökumətinə təklif göndərdiklərini və hazırda cavab gözlədiklərini deyib. Müslim, həmçinin əlavə edib ki, təşkilatın Bəşər Əsədlə danışıqlarında Rusiya vasitəçilik edir.\nSuriyanın dövlət telekanalı fevralın 19-da rejimə bağlı ordunun 24 saat ərzində Afrinə daxil olmasnın əsas səbəbi kimi PYD/YPG terrorçularının Türkiyə Silahlı Qüvvələri və Azad Suriya Ordusu qarşısında tab gətirə bilməməsi olub. PYD/YPG terrorçuları Afrini Türkiyəyə təslim etməmək naminə Bəşər Əsəd rejimi ilə razılaşıb. PYD ABŞ-ın müttəfiqi olmasına baxmayaraq, Bəşər Əsədin bütün şərtlərinə boyun əyib. Və hətta ortada müəyyən müəyyən şərtlər olub.\nƏsədin nümayəndələri şərtlərin razılşadırdığını desə də, PYD/YPG-nin Afrindəki nümayəndəsi Hevi Mustafa isə yayılan məlumatı təkzib edib. Mustafa deyib ki, hələlik razılıq əldə olunmayıb və danışıqlar davam edir.\nDüzdür, Saleh Müslimin “Rusiya vasitəçilik edir” açıqlamasına Moskvadan cavab gecikməyib. Kreml yayılan məlumatı təkzib edib.\nRusiyalı parlamentarilərin, ekspertlərin də açıqlamalarında Əsəd qoşunlarının Afrinə griməsi marağı açıq dilə gətirilir. Lakin onlar da Əsəd qoşunlarının Afrinə girəcəyi təqdirdə vəziyyətin nəzarətdən çıxamasından ehtiyat edir. Moskva sadəcə yaranmış vəziyyətdən özü çün maksimum yararlanmağa çalışır və bu yolla da Türkiyəyə dolayısı təzyiq yolunu seçib.\nElə Türkiyə prezidenti Rəcəb Tayyib Ərdoğanın da Əsəd qoşunlarının Afrinə girməsi ilə bağlı yayılan xəbərlərdən sonra Rusiya Prezidenti ilə telefon əlaqəsi yaratması yuxarda sadaladığımız arqumentləri daha da möhkəmlətmiş olur.\nO zaman sual oluna bilər ki, ABŞ nədən PYD/YPG-nin Əsəd rejimi ilə əməkdaşlığına razılıq verdi. Vaşinqton Türkiyəni Afrin əməliyyatından çəkindirə bilməsə də, PYD/YPG-yə bundan sonra da dəstək verəcəyini bəyan edib. Ümumiyyətlə Qərb, Rusiyanın, İsrailin və İranın Türkiyə məsələsində maraqları toqquşmadığından, əksinə üst-üstə düşdüyündən yarnmış vəziyyətdə Türkiyənin başlatdığı əmliyyatı uğursuluğa düçar etmək istəyi dayanır. Məqsəd də Suriya ilə Türkiyəni toqquşdurmaqla bölgədəki vəziyyəti daha da mürəkkəbləşdirmək, bölgədə yeni situasiya yaratmaq, bunun da günahını Ankaranın üstünə yıxmaq planı olub.\nAmma Türk ordusu qüdrəti ilə yanaşı diplomatyasının da qüdrətini işə salmaqla bu bataqlıqdan çıxmaqdadır. Buna baxmayaraq Ankara daha diqqətli olmalı və ordunun gücü ilə yanaşı daha çox diplomatiyanın gücündən istifadə etməlidir.


No:262/18, Azərbaycan Respublikasının xarici işlər naziri cənab Elmar Məmmədyarovun Şərq Tərəfdaşlığı ölkələrinin xarici işlər nazirlərinin görüşündə çıxışı\n15 oktyabr 2018-ci il, Lüksemburq\nBu gün nazirlər toplantısında sizinlə birlikdə olmağımdan məmnunluq hissi duyuram. Ümid edirəm ki, bu bizim əməkdaşlığımızın vəziyyətinə və qarşılıqlı nailiyyətlərə, eləcə də bəzi sahələrdə əməkdaşlığımızın daha da inkişaf etdirilməsi üçün əlavə səylərin göstərilməsinə dair fikir mübadiləsi aparılmasına imkan yaradacaqdır. Mən, həmçinin bugünkü iclasın ev sahibi Jan Asselborna, o cümlədən Avropa Xarici Fəliyyət Xidmətindən və Avropa Komissiyasından olan həmkarlarıma bugünkü görüşün təşkilinə və qonaqpərvərliyə görə minnətdarlığımı bildirmək istərdim.\nBrüseldə keçirilən axırıncı Şərq Tərəfdaşlıq (ŞT) sammitindən artıq bir il keçmək üzrədir. Bu sammiti sübut etdi ki, ŞT nəzdində əməkdaşlıq regionda mövcud olan mürəkkəb vəziyyətlə bağlı real mülahizələrə əsaslanmalı və ŞT çərçivəsinin təmin edə biləcəyi faydalara və potensial əlavə dəyərlərə diqqət yetirilməlidir. Bu bizi əvvəlki təcrübələr əsasında ŞT-nın arxitekturasını yenidən formalaşdırmaq və konkret nəticələrə nail olmaq üçün “2020-ci il üçün 20 gözlənilən nəticə” sənədini qəbul etməyə istiqamətləndirdi. İnanırıq ki, həmin nəticələr həyata keçirildikdən sonra, regionumuz daha çox davamlılıq, rifah, inkişaf və bağlılıq potensialına malik olacaqdır. Bu prosesin uğuru Avropa Birliyindən olan tərəfdaşlar ilə əlaqələrimizin həm ikitərəfli, həm də çoxtərəfli istiqamətlərində əldə edilə biləcək əhəmiyyətli nəticələrindən asılı olacaqdır.\n2018-ci il Avropa İttifaqı (Aİ) ilə əməkdaşlıq gündəliyimizin inkişaf etdirilməsi baxımından çox məhsuldar bir ildir. Bu yaxınlarda Azərbaycan - Aİ Tərəfdaşlığı Prioritetləri sənədinin qəbul olunması ikitərəfli əlaqələrimizdə ən mühüm mərhələdir. Bu sənədin 2018-2020-ci illər üzrə sektoral əməkdaşlığımız üçün lazımı çərçivəni təmin edəcəyinə inanıram. Amma biz burada dayanmaq istəmirik və mən biz deyərkən Aİ, onun üzv ölkələri və Azərbaycanı nəzərdə tuturam; hədəfimiz 2020-ci ildən sonranı əhatə edir. Biz Avropa İttifaqı ilə orta və uzunmüddətli öngörülə bilən şəraitdə fəaliyyət göstərmək istərdik.\nBu il, həmçinin bərabər tərəfdaşlıq prinsiplərinə və ümumi maraqlara əsaslanan Azərbaycan-Aİ ikitərəfli razılaşmasında daha da irəliyə getmişik. Biz bu razılaşmanın tərəfdaşlığımızın strateji ruhunu əks etdirəcəyinə inamla danışıqları davam etdiririk.\nMən 2020-ci ilə qədər 20 gözlənilən nəticənin məqsədlərinə nail olmaq üçün əldə etdiyimiz irəliləyişlərə toxunmaq istərdim. Bu məqsədlərin bəziləri mühüm sektorlar üzrə Azərbaycanın Strateji Yol xəritələri ilə eynilik təşkil edir. Azərbaycanda dayanaqlı iqtisadi inkişaf və sosial-iqtisadi artımın təmin edilməsi məqsədilə institusional və struktur islahatları davam etdirilir. Bu islahatların ilkin nəticələrinə görə iqtisadiyyatın dayanıqlılıq potensialı daha da artmışdır.\nAİ hələ də Azərbaycanın əsas ticarət tərəfdaşıdır və xarici ticarət dövriyyəmizin 50%-ə yaxını onun payına düşür. Aİ son bir neçə ildə Azərbaycan iqtisadiyyatına 15 milyard dollardan artıq sərmayə qoymuşdur. Azərbaycanda fəaliyyət göstərən AB mənşəli 1500-dən çox şirkət var. Almaniya-Azərbaycan Ticarət Palatası tərəfindən bu şirkətlər arasında aparılan son tədqiqat Azərbaycanın iqtisadiyyatına və davam edən islahatlara inamın artdığını göstərir.\nQurumların gücləndirilməsi və yaxşı idarəçilik məqsədləri Azərbaycan hökumətinin gündəliyində yüksək yer tutur və onların həyata keçirilməsi üçün davamlı səylər göstərilmişdir. Bu xüsusda mən gələcək dövlət qulluqçularının ədalətli, şəffaf və layiqli seçilməsi, Azərbaycanın Məhkəmə-Hüquq Şurasının səlahiyyətlərinin və gücünün daha da genişləndirilməsi, Məhkəmə binalarında “Elektron Məhkəmə” məlumat sisteminin qurulmasını və s. kimi son islahatları qeyd etmək istərdim.\nBu imkanlardan tam istifadə etmək üçün biz insanlar arasında hərəkətlilik və qarşılıqlı təmasların təşviqini daha da inkişaf etdirməliyik. Bu istər tələbə, iş adamları, musiqiçilər, və ya adi turist olsun. Buna görə də, biz Aİ və Azərbaycan arasında readmissiya və viza sadələşdirilməsi razılaşmalarının uğurla həyata keçirilməsinə xüsui əhəmiyyət veririk və bu Aİ ilə Azərbaycan arsında viza rejiminin liberallaşdırılması üzrə dialoqun başlaması üçün əsas yaradacaqdır.\nErmənistan-Azərbaycan Dağlıq Qarabağ münaqişəsinin həlli bölgənin dayanıqlı inkişafı üçün ən vacib məsələlərdən biridir. Erməni həmkarım ilə keçirdiyim iki görüş, Azərbaycan Respublikasının Prezidenti ilə Ermənistan Baş naziri arasında baş tutmuş söhbət və bağlı qapılar arxasında eşitdiklərimiz bizə irəli getmək imkanları barədə müsbət impuls verir. Ermənistanda qarşıdan gələn seçkilərdən sonra bu ölkənin sülh və sabitliyə nə dərəcədə hazır olduğu daha aydın olacaq, bu isə ilk növbədə Ermənistanın öz qoşunlarını Azərbaycan torpaqlarından çıxarması deməkdir,\nAzərbaycan öz növbəsində, dəfələrlə bəyan etdiyi kimi, substantiv və nəticəyə yönəlik danışıqlara hazırdır.\nGələn il biz ŞT-nin 10 illiyini qeyd edəcəyik. Bu dövrdə biz bir çox şeylərə şahid olduq. Ancaq bəzi şeylər dəyişmir. Müasir beynəlxalq durum ticarət sahəsində çaxnaşmalar, kiber hücumlar və qeyri-sabit siyasət kimi çağırışlarla üzləşir. Aİ siyasi aktorları böyük ehtimal ilə, Aİ-ni dəyişən mühitə uzun müddət ərzində uyğunlaşdırmalıdırlar. Ümid edirik ki, bu Aİ-nin Şərq qonşuluğu ilə münasibətlərindəki həvəsinə təsir etməyəcəkdir.\nXatırlatmaq istərdim ki, yenidən nəzərdən keçirilmiş AQS, Avropa Qonşuluğunun bir çox hissəsində sabitliyi ən təcili vəzifə kimi təqdim etdi. Şərq Tərəfdaşlığının coğrafiyasında sabitlik və əməkdaşlığı təhdid edən həlli uzadılmış hərbi münaqişələrin həlli olmadan əsl sabitlik düşünülə bilməz. Şübhə yoxdur ki, Aİ-nin regionda münasibətlərinin və Şərq Tərəfdaşlığının gələcəyinin uğurlu olması beynəlxalq hüququn təməl prinsiplərinə riayət edilməsi və təhlükəsizliyin təmin olunması ilə sıx bağlıdır. Biz davamlılıqdan danışırıq. Bu prinsiplərin davamlı pozulmasının nəticələrinin aradan qaldırılmasındakı uğursuzluq, habelə təhrif və prinsiplərə seçici yanaşma, qaydalara əsaslanan Avropa düzümünə zərbə vurur. Bu da ŞT daxilində davamlılıq məqsədinə xələl gətirir.\nŞT yaranandan bəri bəzi nailiyyətlər əldə olunmuşdur. Lakin, Şərq Tərəfdaşlığı çərçivəsində əməkdaşlığımızı daha da inkişaf etdirmək üçün daha çox əlaqəli səylərə ehtiyac duyduğumuzu qəbul etməmiz lazımdır.


Sumqayıt Etilen-Polietilen zavodunda yanğın söndürülüb\nYanğın zamanı zavodun 7 nəfər əməkdaşı müxtəlif xəsarətlərlə xəstəxanaya aparılıb. Hadisə ilə əlaqədar müvafiq qurumlar tərəfindən təhqiqat aparılır.\nBAKI, 7 avqust — Sputnik. Fövqəladə Hallar Nazirliyi Sumqayıt şəhərində SOCAR-ın "Azərkimya" İstehsalat Birliyinin Etilen-Polietilen zavodunda baş verən yanğının söndürülməsi ilə bağlı məlumat yayıb.\nSputnik Azərbaycan-ın nazirliyin saytına istinadən verdiyi xəbərə görə, zavodun ümumi sahəsi 1200 m2 olan qazayırma sahəsində qaztəmizləmə kolonunun içərisində yanacaq qalıqları yanıb. Digər avadanlıqlar, kommunikasiya xətləri və yaxınlıqdakı istehsalat sahələri yanğından mühafizə olunub.


2020-ci ilin dördüncü rübündə Gürcüstanda işsizlik 3,8 faiz artaraq 20,4 faizə çatıb.\nİşləyənlərin ümumi sayı 79 minə enib.\n2020-ci ilin dördüncü rübündə Gürcüstanda yetkin yaşda olan əhalinin tam yarısı işləyirdi. Bu isə o deməkdir ki, işqabiliyyətli yaşda olan insanların ikisindən biri işləmir və/və ya iş axtarır.\nMilli Statistika İdarəsinin məlumatına əsasən, bu, 2018-ci ilin birinci rübündən bəri ən yüksək işsizlik səviyyəsidir.\nQadınlardan təxminən iki dəfə çox kişi iş axtarır\nCinsindən asılı olaraq işləmək istəyən işqabiliyyətli yetkin insanların tərkibi dəyişir.\n2020-ci ilin dördüncü rübündə sorğu edilən qadınların 39,5 faizi, kişilərin isə 62 faizi iş üçün müraciət edib.\nMilli Statistika İdarəsinin məlumatına əsasən, Gürcüstan iqtisadiyyatı 2020-ci ildə 6,1 faiz azalıb.\nBu, son 26 ildə, yəni 1994-cü ildən bəri rekord enişdir.\nÜstəlik bu kəsir 2008-ci ildə qlobal iqtisadi eniş və Rusiya-Gürcüstan arasındakı avqust müharibəsi fonunda baş verən son böhrandan daha böyükdür. O zaman Gürcüstan iqtisadiyyatı 3,65 faiz azalmışdı.\nHazırkı böhranın əsas səbəbi koronavirus pandemiyası və bununla əlaqədar tətbiq olunan məhdudiyyətlərdir.\nGürcüstanda koronavirus pandemiyasına görə məhdudiyyətlər 2020-ci il noyabrın 28-dən tətbiq olunub. 2021-ci il fevralın 1-dən qadağalar tədricən aradan qaldırılmağa başlayıb – ictimai nəqliyyat, məktəblər, bazarlar və yarmarkalar, o cümlədən restoran və kafelərin açıq məkanları işləməyə başlayıb.\nAmma indiyə qədər ölkədə komendant saatı qüvvədədir. Həmçinin istirahət günlərində ərzaq mağazaları və apteklərdən başqa hər yan bağlı olur, ictimai nəqliyyat da işləmir.


Dünya şöhrətli skripka ifaçısı David Garrett Türkiyədə konsert verəcək - AZƏRTAC – Azərbaycan Dövlət İnformasiya Agentliyi\nAlmaniyanın dünya şöhrətli skripka ifaçısı David Garrett Türkiyədə konsert proqramı ilə çıxış edəcək.\nAZƏRTAC Anadolu agentliyinə istinadla xəbər verir ki, sentyabrın 21-də reallaşacaq konsertin İstanbulda təşkil olunacağı nəzərdə tutulur.\nKonsert çərçivəsində D.Garrett klassik əsərlərlə yanaşı, özünün “November Rain”, “Nothing Əl Matters”, “Viva la Vint”, “Ey Jude” və digər bu kimi məşhur rok və pop əsərlərini ifa edəcək.\nQeyd edək ki, dünya şöhrətli sənətkar bu günədək Almaniya, Meksika, Yaponiya, Tayvan, Braziliya, Sinqapur və digər ölkələrdə konsert proqramı ilə çıxış edib, karyerası ərzində 24 qızıl və 16 platin val qazanıb.\nAZERTAG.AZ :Dünya şöhrətli skripka ifaçısı David Garrett Türkiyədə konsert verəcək


Ekoloji riskli sahələr - Coğrafiya İnstitutu AÇIQLADI\nAzərbaycan Milli Elmlər Akademiyasının Coğrafiya İnstitutu tərəfindən ilk dəfə olaraq təbii-texnogen təhlükələr ArcGis texnologiyaları əsasında kompleks şəkildə qiymətləndirilib və “Azərbaycanın ekoloji risk” rəqəmsal xəritəsi tərtib edilib.\nHesabata əsasən məlum olub ki, respublika ərazisinin 37,2%-i çox zəif, 19,8%-i zəif, 23,9%-i orta, 12,4%-i yüksək və 6,8%-i çox yüksək ekoloji riskli sahələrdir. Alınmış nəticələr regionların davamlı inkişafının və ekoloji idarəetmənin təşkilində mənbə rolu oynaya bilər.\nHəmçinin ilk dəfə olaraq müasir prinsip və metodlarla (məsafədən zondlama, GPS, GİS və s.) əldə edilmiş materialların, faktiki çöl ekspedisiyalarının məlumatları ilə müqayisəsi əsasında Samur-Abşeronarası Xəzərsahili düzənlikləri torpaqlarında deqradasiya amilləri nəzərə alınmaqla iri miqyaslı (1:100 000) rəqəmsal “Torpaq-deqradasiya” xəritəsi tərtib edilib. Məlum olub ki, deqradasiya prosesi tədqiq olunan ərazinin 97,5%-ni əhatə edir ki, bunun da 61,4%-i şiddətli və çox şiddətli sinfə aiddir.


Parlamentdə davalar: “Səviyyən çatmır ki, burada dərs keçəsən” - Günün Səsi Parlamentdə davalar: “Səviyyən çatmır ki, burada dərs keçəsən” - Günün Səsi\nParlamentdə davalar: “Səviyyən çatmır ki, burada dərs keçəsən”\n0\t13 Fevral 2020 15:01\nGununsesi.org xəbər verir ki, Oxu.Az həmin şəxslərin əvvəlki çağırış parlamentdə söz atışmaları, “davaları” ilə bağlı yaddaqalan məqamları araşdırmağa çalışıb.\n“Hesablamışam, internetdə atamın goruna 932 nəfər söyüb”, – deyə Aqil Abbas bildirib.\n“Sadəcə olaraq ona nə deyim? Görünür, bu onun həyat tərzidir. Fəzail İbrahimli üçün kiminsə kölgəsinə sığınmaq halları adi bir şeydir. Hər halda o iki gün ərzində təkzib edə bilərdi ki, gedən fikirlər yanlışdır”, – deyə əlavə edib.\n“Niyə mənim yox, Fəzail Ağamalının adı hallandı? Çünki harada şər, pislik, mənfilik varsa, o yada düşür… Vaxtilə onun Türkiyədə əlində dolları hara sürtdüyünü göstərən şəkli yayılmışdı. Fəzail Ağamalı yaşına-başına yaraşmayan hərəkətlər edir. Təəssüf ki, 70 yaşlı kişi gündəmdə qalmaq üçün belə açıqlamalar verir”.\nCavid Qurbanovun sədrliyi ilə “Azərbaycan Dəmir Yolları”nda gedən inkişaf –\nBeynəlxaq Missiyanın seçki hesabatı açıqlandı


Tale Heydərova məktub - Komanda.az\nTale Heydərova məktub\nÇoxdandır yazı yazmırdım. Hə, həm də idmandan. Başım şəxsi problemlərimə qarışdığından, heç indi də yazmayacaqdım. Amma Tale Heydərovun “Qəbələ”dən istefası barədə sosial şəbəkədə paylaşdığım status barədə mesaj qutuma dostluğumda olan birindən gələn mesaj vadar etdi ki, yazım. Mesajı yazana kimi onun şəhid balası olduğundan da xəbərsiz idim…\nYazdıqları Tale Heydərovu gözümdə dağlara qaldırdı və ümidvaram ki, bundan belə də o zirvədə qalacaq.\nDostumuz təhsilini köhnə “Qərb” universitetində alırmış. Təhsil haqqı üçün köhnə nazir, “Qərb” universitetinin qeyri-rəsmi sahibi, keçmiş nazir Hüseynqulu Bağırova məktub ünvanlayır ki, onu təhsil haqqının ən azı yarısından azad etsin. “Olmaz” cavabı alır. Məcbur qalan dostumuz “Gilan”ın rəhbəri olan Tale Heydərova məktub ünvanlayır. Qısa zamanda “Gilan” rəhbərliyi dostumuzu qəbul edir, Tale Heydərovun göstərişi ilə təhsil haqqının ödənilməsi üçün bütün zəruri addımların atılacağını vurğulayırlar və verdikləri sözün də üstündə dururlar.\nUniversiteti bitirəndə, dostumuza Tale Heydərovun “komanda”sından iş təklifi də gəlir və bu günə kimi də onlarla işləyir…\nGülməli gəlir, hə? Gələr də… Biz görmüşük nazir balası ayı kababı sifariş verər, ta görməmişik ki, nazir balası adını hallandırmayacaq dərəcədə millətinin övladlarının ziyalı, təhsilli və ən əsası, bu xalqın aydını olmaq üçün pul xərcləsin… Aydınlar bu xalqın gələcəyidir!\nTagsAzərbaycan Premyer LiqasıEmin TarverdiyevfutbolQəbələ İdman KlubuTale Heydərov


APA - Qüdrət Həsənquliyev: “Bu etimaddan ayrı-ayrı məmurlar bu cür sui-istifadə etməməlidirlər"\n05 İyul 2018 / 19:32\nQüdrət Həsənquliyev: “Bu etimaddan ayrı-ayrı məmurlar bu cür sui-istifadə etməməlidirlər" - MÜSAHİBƏ\nBütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyevin APA-ya müsahibəsi\n- Mingəçevirdəki Azərbaycan İstilik Elektrik Stansiyasında baş verən hadisəni necə qiymətləndirirsiniz? Bu hadisədə məsuliyyət kimin üzərinə düşür?\n- Yaxşı xatırlayıram, hələ bir neçə il əvvəl qış aylarında Şamaxı istiqamətində güclü külək nəticəsində yüksək gərginlikli elektrik xətləri sıradan çıxmış, elektrik dirəyi qırılmışdı. O zaman Bakıda elektrik enerjisinin təchizatında fasilə yaranmışdı. Hətta Milli Məclisin özü işıqsız qalmışdı. Mən o vaxt parlamentdə bu məsələni qaldırdım. Bildirdim ki, bu sahədə ciddi məsuliyyətsizlik hökm sürür. Çünki “Azərenerji” ASC-nin rəhbərliyi açıqlama yaymışdı ki, elektrik dirəklərinin istismar müddəti başa çatıb, ona görə də küləyə davam gətirməyərək qırılıb. Parlamentdə çıxışımda dedim ki, əgər “Azərenerji” ASC rəhbərliyi bilirsə ki, bu elektrik dirəklərinin istismar müddəti bitib, həmin elektrik dirəklərinin vəziyyətini daha ciddi nəzarətə götürməli, öyrənməli idi. Ola bilər ki, bütün dirəkləri dəyişməyə vəsait yox idi, amma heç olmasa görməli idilər ki, dirəklərdən hər hansı biri ciddi eroziyaya məruz qalıb, çürüyüb, kiçik bir külək bunu aşıracaq. “Azərenerji” ASC ən azından qəza törədə biləcək elektrik dirəklərini dəyişə bilərdi. O zaman xəstəxanalar, strateji əhəmiyyətli dövlət obyektləri işıqsız qalmazdı. Xatırlayıram, sonralar hökumətin parlamentdə hesabatı, büdcə müzakirələri zamanı tənqiddən nəticə çıxarmaq əvəzinə hətta “Azərenerji” ASC-nin sədri Etibar Pirverdiyev mənimlə üz-üzə gələndə üzünü çevirib gedirdi. Çox təəssüf ki, bizdə tənqidə dözümsüzlük hökm sürür, bu da bir siyasi mədəniyyət məsələsidir. Çox təəssüf ki, belə hadisə baş verdi. Dünən prezidentin yanında keçirilən müşavirədə həm baş prokurorun, həm fövqəladə hallar nazirinin çıxışını dinlədik. Orada da bəlli oldu ki, bu sahədə ciddi nəzarətsizlik, məsuliyyətsizlik hökm sürüb. Bunun da nəticəsində bu hadisə baş verdi, insanlarımız xeyli əziyyət çəkdi.\nƏlbəttə, sevindirici məqam ondan ibarətdir ki, temperaturun gündüz saatlarında 43 dərəcəyə çatdığı, 30 mindən artıq insanın metroda qaldığı halda bir nəfər də belə itki olmadı. Mən bu gün mətbuatda oxuyuram ki, Kanadada temperaturun yüksək olması səbəbindən 15 nəfər ölüb. Amma bizdə elektrik enerjisi təchizatında fasilə olan zaman həm Fövqəladə Hallar Nazirliyi, həm Daxili İşlər Nazirliyinin əməkdaşları doğurdan da fədakarlıq nümayiş etdirdilər. Hər bir azərbaycanlını onlara öz vəzifələrini layiqincə yerinə yetirdikləri üçün minnətdar olmalıdır. Prezident də buna öz müsbət münasibətini ifadə etdi. Bundan başqa, Azərbaycan xalqı doğurdan da çox təmkinli davrandı, anlayışla yanaşdı. Hamı anladı ki, bu, bir qəzadır və təxribatçı qüvvələrin çağırışlarına cavab vermədilər. İnsanlar nə qədər əziyyət çəksələr də, dözümlülük nümayiş etdirdilər, bunu anlayışla qəbul etdilər.\nƏlbəttə, xalq günahkarların cəzalandırılmasını tələb edir. Mən də hesab edirəm ki, günahkarlar layiqli cəzalarını alacaq. Düşünürəm ki, elə etməliyik ki gələcəkdə bu cür hadisələr təkrarlanmasın. Bunun üçün hökumət doğurdan da ciddi qərarlar qəbul etməlidir.\n- Sizcə, bu araşdırmaların sonunda nə gözləmək olar?\n- Sözün doğrusu, Etibar Pirverdiyevin həm prezidentdən, həm Azərbaycan xalqından üzr istəməklə məsuliyyətdən yaxa qurtarmasını düzgün hesab etmirəm. Amma nə vaxt və hansı qərarları qəbul etmək prezidentin hüququdur. Cinayət işi açılıb, istintaqın gedişi nələri göstərəcək?! Amma hesab edirəm ki, qəza günlərində dövlət orqanlarının böyük əksəriyyəti öz vəzifələrini layiqincə yerinə yetirə bildilər. Birincisi, Dövlət Gömrük Komitəsini xüsusi qeyd etmək istəyirəm. Həmin vaxtlar gömrük-keçid məntəqələrinin əksəriyyəti fəaliyyətini normal davam etdirdi. Baxmayaraq ki, Dövlət Gömrük Komitəsinin də mərkəzləşdirilmiş kompüter sistemində problem yaranmışdı, amma qısa müddətdə bu problem aradan qaldırıldı. Yalnız “Qırmızı körpü” gömrük-keçid məntəqəsində nisbi sıxlıq yaşandı, bu gərginlik də qısa müddətdə aradan qaldırıldı. Eləcə də təcili-tibbi yardımın əməkdaşları, həkimlər, tibb bacıları, taksi sürücülərindən tutmuş avtobus sürücülərinə qədər insanlarımızın böyük hissəsi özlərini çox yaxşı mənada göstərə bildi. Bu, təqdir olunan bir haldır. Həm də bu hadisə onu göstərdi ki, doğurdan da xalqın ölkə prezidentinə böyük etimadı var. Amma açıq söyləyirəm ki, bu etimaddan ayrı-ayrı məmurlar bu cür sui-istifadə etməməlidirlər. Xalq nə qədər dözüm, təmkin nümayiş etdirirsə, bu, o demək deyil ki, bəzi məmurlar vəzifələrini layiqincə yerinə yetirməsinlər. Onlar düşünürlər ki, onsuz da camaatın prezidentə etimadı var, bunlar nə etsələr də, səsini çıxarmayacaq.\nHesab edirəm ki, bu qəzanın ümumi bir xəbərdarlıq məqsədi var və bu məqsəd önə çəkilməlidir. Kimliyindən asılı olmayaraq həmin şəxslər məsuliyyətə cəlb olunmalıdır. Düşünmürəm ki, bu məsələlər tək inzibati yolla həllini tapmalıdır. Ölkədə iqtisadi islahatlar dərinləşməlidir. Mən dəfələrlə məsələ qaldırmışam ki, “Azərenerji”, “Azərişıq”, “Azəriqaz”, “Azərsu” özəlləşdirilməlidirlər. Prezident də bildirdi ki, son 15 ildə Azərbaycanda 30-a yaxın yeni elektrik stansiyası tikilib. Bu elektrik stansiyaları ya özəlləşdirilməli, ya da uzun müddətli - 99 illiyinə icarəyə verilməlidir. Artıq həmin şirkətlər məsuliyyət daşımalıdır. Tutaq ki, bu gün Mingəçevirdəki Azərbaycan İstilik Elektrik Stansiyasında qəza olubsa, bu stansiya bir özəl şirkət tərəfindən idarə olunursa, SOCAR və digər dövlət şirkətlərinə külli miqdarda ziyan dəyib. Bu halda stansiyanı idarə edən şirkət dəymiş ziyanı ödəməlidir. İndiki halda necədir? SOCAR da, Azərbaycan İstilik Elektrik Stansiyası da dövlətə məxsusdur. Kim kimə ziyanı ödəyəcək?! Özəlləşmə olarsa, özəl şirkətlərin məsuliyyəti daha da çoxalacaq. Həm də elektrik stansiyaları ilə bağlı bir rəqabət mühiti olacaq. Düşünürəm ki, bu istiqamətdə özəlləşdirməyə getmək lazımdır. Dünyanın çox yerlərində nəinki su elektrik stansiyaları, istilik elektrik stansiyaları, hətta atom elektrik stansiyaları da dövlətin deyil. Dövlət bir tənzimləyici funksiya yerinə yetirməli, bizneslə məşğul olmamalıdır. Biz bu xidmət sahələrini nə qədər tez özəlləşdirsək, gələcəkdə bu tipli problemlərin qarşısını alacağıq. Sosialist təsərrüfat sistemi özünü doğrultmadı. Görürük ki, dövlət mülkiyyəti bir çox hallarda həm hamının, həm də heç kimindir. Daha doğrusu, dövlət mülkiyyətinə vəzifəli şəxslər tərəfindən bu prinsiplə yanaşılır. Sonda da nəticələr belə ağır olur. Həm də bu problemin aradan qaldırılmasının yolu, sözsüz ki, özünü doğrultmayan kadrların dərhal dəyişdirilməsidir. Kadr siyasətinə ciddi diqqət yetirilməlidir. Etibar Pirverdiyev bu illər ərzində yüksək ixtisaslı kadrların çoxunu o sistemdən uzaqlaşdırıb. Hətta “Azərenerji” ASC-də hazırda yüksək səviyyəli mütəxəssis tapmaq çətindir. Həmin sahə üçün mütəxəssis, kadr hazırlığına xüsusi diqqət yetirilməyib. Ona görə də fövqəladə hallar naziri müşavirədə dedi ki, stansiyanın auditinə də xaricdən mütəxəssislər çağırmaq lazımdır, bu sistemin yenidən qurulması üçün də xaricdən mütəxəssislər cəlb etmək vacibdir. Bəzən kadrlar yerində olmayanda dövlət, xalq bundan çox əziyyət çəkir. Düşünürəm ki, sistem islahatları ilə bərabər kadr islahatlarına da ciddi diqqət yetirilməlidir.\n- Yeri gəlmişkən, son günlər həm elektrik enerjisi sistemindəki qəza, həm Gəncədə sui-qəsd cəhdi ilə bağlı informasiyaları hansı mənbələrdən əldə etdiniz? Ümumiyyətlə, medianın bu günlərdəki fəaliyyətini necə qiymətləndirirsiniz?\n- Bunu sizin agentliyə müsahibə verdiyim üçün demirəm, dəqiq xəbərlər almaq üçün daha çox APA-ya müraciət edirdim. Mingəçevirdəki Azərbaycan Elektrik Stansiyasındakı qəza ilə bağlı çox vaxtında Fövqəladə Hallar Nazirliyindən açıqlama alındı və dərhal əhaliyə məlumat verildi ki, təlaş üçün heç bir əsas yoxdur, qəzadır, bu da qısa müddətdə aradan qaldırılacaq. Bu, insanlarda sakitlik yaratdı. Ümumiyyətlə, APA İnformasiya Agentliyində bütün məlumatlar çox ölçülü-biçili vəziyyətdə verildi. Yeri gəlmişkən, Gəncədəki hadisə ilə bağlı da dərhal müxtəlif versiyalar yayıldı, bəziləri sübutlar olmadan müxtəlif versiyalar səsləndirdilər. Amma məsələ araşdırılmadan imkan vermək olmaz ki, ictimai rəydə bir fikir yerini alsın. Bu barədə APA ictimaiyyətə çox doğru-düzgün məlumat verdi.\nMən bu günlərdə “Delta-Telekom”-un fəaliyyətini də yüksək qiymətləndirirəm. Əhali arasında çox müxtəlif şayiələr yayılırdı. Burada təxribatlardan tutmuş dövlət çevrilişinə cəhdlərə qədər müxtəlif fikirlər yayılırdı. Açıq deyirəm ki, mobil şəbəkənin işləməsi və internetin kəsilməməsi, əhalinin dərhal məlumatlandırılması müsbət mənada əhali arasında o panikanı da aradan qaldırılmasına imkan verdi. İmkan verilmədi ki, ayrı-ayrı dezinformasiyalar, təxribatlar əhali arasında yayılsın.\nXüsusi Dövlət Mühafizə Xidmətinin fəaliyyətini də xüsusi qeyd etmək lazımdır. Xüsusi Dövlət Mühafizə Xidməti də öz vəzifələrinin öhdəsindən layiqincə gəldi.\nÜmumiyyətlə, dövlət orqanları bu çətin məqamda öz vəzifələrini yerinə yetirə bildilər, bu prosesdən üzü ağ çıxdılar. Əlbəttə, burada müəyyən istisnalar da var, vəzifələrini daha yüksək, yaxud müəyyən qədər aşağı səviyyədə yerinə yetirənlər oldu.\n- Bu arada Gəncə şəhər İcra Hakimiyyəti başçısına qarşı da sui-qəsd cəhdi oldu. Hadisəyə müxtəlif mövqedən yanaşanlar da var. Sizin hadisəyə münasibətiniz necədir?\n- Şayiələr çox müxtəlif ola bilər. Cinayətin motivi barədə sosial şəbəkələrdə də müxtəlif fikirlər səslənir. Amma mən millət vəkili kimi daha çox rəsmi informasiyaya əsaslanıram. Hələlik bu cinayət işinin istintaqını aparan prokurorluq orqanları tərəfindən cinayətin motivi barədə məlumat verilməyib. Hesab edirəm ki, cinayətin motivi barədə məlumat veriləndən sonra biz bu məsələ barədə fikir bildirə bilərik. Amma mən hesab edirəm ki, cinayətin motivinin nə olmasından asılı olmayaraq, əgər böyük bir şəhərin İcra Hakimiyyətinin başçısına münasibətdə belə qəsdən adam öldürmək üzrə iki və daha artıq şəxsə sui-qəsd təşkil edilirsə, deməli, həmin şəxs artıq peşəkar cinayətkardır və qanun çərçivəsində onun barəsində ciddi tədbir görülməlidir. Həmin şəxs həbs olunub. Əminəm ki, bir müddətdən sonra biz cinayətin hansı səbəbdən baş verməsi barədə ətraflı bilgilərə malik olacağıq. Düşünürəm ki, prokurorluq araşdıracaq ki, bu sui-qəsd cəhdinin arxasında tək həmin şəxs olub, yaxud başqa şəxs olub, sifarişləmi törədilib. Motiv də ictimaiyyət və dövlət üçün son dərəcə önəmlidir. Yəqin ki, yaxın zamanlarda istintaq bu məsələlərə aydınlıq gətirəcək.\nSəmimiyyətlə deyim ki, həm Azərbaycan İstilik Elektrik Stansiyasında baş verən qəza, həm də bu ərəfədə bu qətlin törədilməsinə cəhd ölkə daxilində pozuculuq fəaliyyətlə məşğul olmaq istəyən qüvvələr tərəfindən də təşkil oluna bilər. Yaxud bu, xaricdən də sifariş oluna bilər. Artıq prezident tərəfindən qəza ilə bağlı dövlət komissiyası yaradılıb, bu iş araşdırılır. Gəncədəki hadisə də prezidentin ciddi nəzarətindədir. Əminəm ki, bizim vəzifəli şəxslər bütün versiyaları araşdıracaqlar. Azərbaycan bu yaxınlarda çox möhtəşəm hərbi parad keçirib. Bunun ardınca Azərbaycan böyük hərbi təlimlərə başladı. Bunun arxasınca Rusiyanın ictimai-siyasi xadimi Cocuq Mərcanlıya səfər etdi, cəbhə xəttinə getdilər. Bu da ölkəmiz üçün çox böyük siyasi əhəmiyyət daşıyan hadisə idi. Mən prokurorluqda müstəntiq işləmişəm. Belə hallarda istintaq planı tərtib olunur, bütün fərziyyələr araşdırılır və suallar bir-bir aradan qaldırılır, sonda vahid mövqeyə gəlinir ki, cinayət niyə baş verib. Bu məsələlər də araşdırılmalıdır.\nPrezident İnzibati Prosessual Məcəlləsinə dəyişiklikləri təsdiqləyib\nGəncədə yüksək rütbəli polis zabitlərini qətlə yetirdiyinə görə axtarışa verilən şəxslərdən biri zərərsizləşdirilib\nVirtual terrorun görünən üzü – ARAŞDIRMA\nDeputat kənd sakinləri ilə görüşüb\nSiyavuş Novruzov: “Gəncədə baş verən hadisə dövlətçilik əleyhinə qəsddir”\nHacı Tahir Abbasov: “Qardaşım canını Vətən yolunda qoyub, bütün qardaşlarım bu yolda şəhidliyə hazırdır”\nNaqif Həmzəyev: “Baş verən hadisələr ölkənin sabitliyinə, inkişafına qarşı yönələn məkrli plandır”\nAzərbaycanı suriyalaşdırma cəhdi - RƏY\n...Dövlətin ən prinsipial, Qanunun ən sərt üzüylə!-Vüsalə Mahirqızının yazısı\nZiyafət Əsgərov: “Azərbaycanda hansısa xaos yaratmaq cəhdlərinin heç bir perspektivi yoxdur”\nMillət vəkili: “İğtişaşın Gəncə sakinlərinə aidiyyəti yoxdur”\nƏli Həsənov: “Milli maraqlara təhlükə yarandıqda hər bir azərbaycanlı öz qəti mövqeyini ortaya qoymalıdır”\nBöyük Britaniyanın məşhur hüquq şirkəti Azərbaycan nümayəndəliyini bağlayır\nİğtişaşın qarşısını alarkən Gəncə Şəhər Baş Polis İdarəsinin və Nizami rayon Polis İdarəsinin rəis müavinləri şəhid olublar - RƏSMİ MƏLUMAT\nMəhkəmə orqanlarında çalışan bir qrup şəxs təltif olunub - SİYAHI\nFikrət Məmmədov büdcə vəsaitlərindən qənaətlə istifadə edilməsi ilə bağlı tapşırıq verib\nİşğal olunmuş ərazilərdə əlvan metalları qeyri-qanuni hasil edən şirkətlərin fəaliyyətinə hüquqi qiymətin verilməsinə başlanıb\nPrezident İlham Əliyev: “Azərbaycan çox sabit və çox güclü ölkədir”\nPrezident İlham Əliyev: “Bir qəzaya görə bütün enerji sistemi çökməməlidir”\nPrezident: “Rayon icra hakimiyyətləri dayanacağın yerini satır və şəhər nəqliyyatını iflic vəziyyətə salırlar”\nAzərbaycan prezidenti: “Qanunsuz tikililərə şərait yaradan dövlət məmurları çox ciddi cəzalandırılacaqlar”\nDövlət başçısı: “Korrupsiyaya və rüşvətxorluğa qarşı mübarizə daha ciddi aparılmalıdır”\nAzərbaycan prezidenti: “Sosial təminat sahəsində ciddi islahatlar aparılmalıdır”\nAzərbaycan prezidenti: “2018-ci ilin əvvəlində qarşımıza qoyduğumuz bütün vəzifələrə uğurla nail olacağıq”\nPrezident: “Konstitusiya Məhkəməsi Azərbaycanın hüquq sisteminin sabitliyinin etibarlı təminatçısına çevrilib”\nƏli Hüseynli: “Elmar Vəliyevə qarşı törədilən ağır cinayətə adekvat hüquqi qiymət veriləcək”\nPrezident İlham Əliyev Bakıda yol hərəkətinin təşkilinin təkmilləşdirilməsinə dair fərman imzalayıb\nRüstəm Xəlilov “Şöhrət” ordeni ilə təltif edilib\nBaş prokuror: “Azərenerji” tərəfindən rele mühafizə xidməti ölkə üzrə tam axıra qədər icra olunmayıb”\nPrezident İlham Əliyev Etibar Piriverdiyevə: “Siz, sadəcə olaraq, utanmalısınız, xalq qarşısında, ölkə qarşısında”\nAğcabədidə 5 ton ot bağlaması yanıb\n15:12 21 İyul\nLənkəranda avtomobil aşıb, sürücü yaralanıb\n14:58 21 İyul\n14:19 21 İyul\nETSN çimərliklərə gedənlərə xəbərdarlıq edib - HAVA PROQNOZU...


Allahşükür Paşazadə: “İlham Əliyevə dedim ki, qorxuram…” – www.din.az\nManşetAllahşükür Paşazadə: “İlham Əliyevə dedim ki, qorxuram…”\n“Bir vaxtlar cəmi 17 məscidin olduğu Azərbaycanda hazırda 2 min məscid var”.\nDin.az bildirir ki, bunu Gəncədə iğtişaşların qarşısını alarkən şəhid olan polis əməkdaşlarının 7 mərasimində Qafqaz Müsəlmanları İdarəsinin sədri, şeyxülislam Allahşükür Paşazadə bildirib.\nQMİ sədri keçən il Azərbaycanda “İslam həmrəyliyi ili” elan olunmasını xatırladıb: “Mən bunu eşidəndə bir az qorxdum. Qonşuluğumuzda 80 milyonluq Türkiyə, İran kimi müsəlman dövlətləri var, 9 milyonluq bir dövlət deyir ki, dünyada islam həmrəyliyi yaradacağıq. Mən bunu prezident İlham Əliyevə dedim, dövlət başçısı cavab verdi ki, qorxma, bacararıq. Bu, uzaqgörənlikdir. Azərbaycanda həm İslam Oyunlarının keçirilməsi, həm “İslam həmrəyliyi ili” elan olunması çox önəmli idi.\nMən bu ay xaricdə iki böyük tədbirdə olmuşam. O tədbirlərdə Azərbaycana böyük qiymət verirdilər. Bu hörmət ölkəmizdə ifadə, dini etiqad azadlığının olması ilə bağlıdır. Bəziləri ölkəmizə qara yaxmaq istəyirlər. Mən onlardan soruşuram ki, bu dövlət, xalq üçün nə etmisiniz?! Məscidlərimizin sayı 17-dən 2 minə çatıb. 800 məscid qeydiyyatdan keçib, 1000-dən yuxarı din xadimlərimiz var. Bu yaxınlarda İlahiyyat İnstitutu açılıb. Bu ildən inşallah, Bakıda və başqa regionlarda mədrəsələrimiz açılacaq. Dövlət dindarlar üçün hər cür şərait yaradıb. Bu gün əsas məqsədimiz öz dövlətimizi, dövlətçiliyimizi qorumaqdır. Bizi başqa yola çəkmək istəyən, xaricdən bizə təsir etmək istəyən insanlar dövlətimizi, xalqımızı istəməyənlərdir. Dövlətimizi, xalqımızı istəyən insanlar belə işlər görməzlər”.


Ermənistan qırıcı təyyarələrini Ukraynaya qarşı istifadə üçün Rusiyaya verib | Report.az\nErmənistan qırıcı təyyarələrini Ukraynaya qarşı istifadə üçün Rusiyaya verib Martın 25-də Ermənistan 4 Su-30 tipli qırıcı təyyarəsini xüsusi təlim keçmiş pilotları ilə birgə Rusiyanın tabeliyinə verib\nİllərdir Cənubi Qafqazda işğal siyasəti yürüdən Ermənistan indi də Ukraynada Rusiya işğalına dəstək verir: döyüş təyyarələri və pilotlarını Rusiya ordusunun ixtiyarına verib.\n“Report” xəbər verir ki, bu barədə “Haber Global” televiziya kanalı kəşfiyyat məlumatları əldə edib.\nTelekanalın əldə etdiyi məlumata görə, dörd ədəd Su-30 tipli döyüş təyyarəsi martın 25-də Ermənistandan qalxaraq Ukraynadan istifadə olunmaq məqsədilə Rusiyaya yola düşüb. Bundan əlavə, Rusiya istehsalı qırıcıları xüsusi təlim görmüş erməni pilotlar idarə edəcək. Beləliklə, Ermənistan bu addımla Ukraynada işğala şərik, müharibənin isə tərəfi olub və növbəti dəfə regional sülhün yerinə münaqişəyə xidmət edib.\nErmənistan F-14 və F-15 qırıcılarına rəqib olaraq istehsal edilən Su-30 döyüş təyyarələrindən 4 ədəd alıb. Çoxməqsədli döyüş təyyarələrinin təhvili 2020-ci ilin may ayında baş tutub.\nErmənistan ordusu Rusiya qırıcılarını İkinci Qarabağ müharibəsində istifadə edə bilməyib. Buna səbəb onun raket sifarişini gecikdirməsi olub. Yəni Ermənistan ən vacib silah alışını belə tam gerçəkləşdirə bilməyib. Azərbaycan müharibədə zəfər çaldıqdan sonra istifadə olunmayan Rusiya təyyarələri rezonans doğurub. Ermənistan Baş naziri Nikol Paşinyan skandalı etiraf edərək günahı keçmiş rəhbərliyin boynuna atıb. Müzakirələrə yol açan bu təyyarələr indi yenidən Ermənistanın məkrli əməllərinə alət olub.\nTəyyarələrin Rusiyaya verilməsi fonunda rəsmi İrəvana digər ölkələrdən gələcək reaksiya da maraq doğurur. Rusiya Ukraynanı işğal etdiyi üçün indiyədək görünməmiş iqtisadi sanksiyalara məruz qalıb. Qərb ölkələri tərəfindən təcrid edilib. Çinə Rusiya ordusuna hərbi sursat göndəriləcəyi təqdirdə “nəticələrinə qatlanacaqları” barədə xəbərdarlıq olunub. Hazırda Rusiyaya dəstək verən Ermənistana da sanksiya tətbiq edilib-edilməyəcəyi və ya xəbərdarlıq olunub-olunmayacağı diqqət mərkəzindədir. Ukraynada həm canlı, həm də texniki qüvvədə ağır itki verən Rusiya eyni zamanda hərbi qüvvəsini gücləndirməyə tələsir. Azərbaycanın Qarabağ bölgəsində müvəqqəti yerləşdirilən sülhməramlıların bir hissəsi Ukraynaya göndərilib. Ortaya çıxan görüntülərdən Rusiya ordusuna aid yanacaq maşınları, zirehli texnika və hərbçilərin Laçın dəhlizi ilə Ermənistana doğru çəkildiyi məlum olur. Oradan isə hərbi karqo təyyarəsi ilə Rusiyaya yola düşüb. Ermənistan eyni zamanda suriyalı döyüşçülərin Ukraynaya göndərilməsində də güzərgahdır. Muzdlu döyüşçülər Ermənistandakı Erebuni aviabazasında yığılaraq oradan Rusiyanın Şimali Osetiya Respublikasındakı Mozdok şəhərinə yola düşür. Oradan da Rusiya əsgərləri ilə birlikdə Ukraynaya göndərilir. İlk olaraq “Haber Global”ın yaydığı bu gerçəklərin ortaya çıxmasından iki həftə sonra Rusiya Ukraynaya Orta Şərqdən hərbçi yollayacağını rəsmən bəyan edib. Daşınmalar davam edir.\nMartın 25-də iki ədəd “İL-76” tipli hərbi karqo təyyarəsi də Suriyadan qalxaraq İran və Xəzərdəki neytral ərazi üzərindən Rusiyaya yola düşüb.\nRus versiyası Переданные Арменией России истребители будут направлены в Украину\nİngilis versiyası Armenia supplies fighter jets to Russia for use against Ukraine\n16 May , 2022 16:44\nGürcüstanın Baş naziri Brüsselə gedib\n16 May , 2022 16:17\n16 May , 2022 14:52\n16 May , 2022 14:25\nKreml: "Ukraynanın NATO-ya üzvlüyü Rusiya ilə Alyansın toqquşmasına səbəb ola bilər"\n16 May , 2022 14:11\n16 May , 2022 14:00\n16 May , 2022 13:24


“Futbolçu göbələk deyil ki...” – Elvin Məmmədov\n“Zirə”nin kapitanı Elvin Məmmədovun Qol.az saytına müsahibəsi\n- Elvin, deyəsən, mətbuatdan qaçırsan.\n- Bəli, özüm danışmaq istəmirəm. Nədən danışım axı? Mətbuatdan bir az uzaq dururam. Son vaxtlar oynamırdım. Milliyə də çağırılmayanda eyni suallar verilir. Ona görə də boş-boş danışmaq istəmirəm.\n- “Zirə”də işlərin necə gedir? “Qarabağ”dan meydana az çıxdığın üçün ayrılmışdın, “Zirə”də istədiyin qədər oynaya bilirsən?\n- Mənim elə bir yaş dövrümdür ki, daim meydanda olmalıyam. Milli komandanı da düşünürəm. Gücüm də var. Olmasa, danışmaram. Əlbəttə, “Zirə”yə ona görə gəldim ki, milli komandaya da dəvət alım. Əslində “Qarabağ”la heç bir problemim yox idi. Qalsaydım, titullar qazan bilərdim, amma oynamağı daha çox istəyirəm. Demək olar ki, çempionat başlayanada bütün oyunlarda iştirak edirdim. Oyunum da qənaətbəxş idi. Qollarım, məhsuldar ötürmələrim oldu. Komandanın oyunu istənilən kimi olmayanda təbii ki, Elvin də arxa planda qalmalıdır. Zədədən sonra 3-4 oyun meydana çıxmadım. Dünən “İnter”lə görüşdə 90 dəqiqə oynadım.\n- Yəqin “Zirə”nin 5-ci pillədə olmağı kapitan kimi səni da qane etmir.\n- Ötən illə müqayisə edəndə əlbəttə, bizi qane etmir. Ötən mövsüm komandada yaxşı ab-hava var idi. Sona qədər ikinci pillədə olduq. Bu il hələ ki, sabit oynaya bilmirik. Tempi tuta bilmirik.\n- Ancaq mövsümün yarısı arxada qalıb. Bu vaxta qədər komanda oyununu tapmalı idi.\n- Bəli, artıq qış fasiləsinə az qalıb. Artıq oyunumuz düzəlməli idi. Daha stabil çıxış etməli idik. Fasilədən sonra yəqin ki, nəticələrimiz düzələr.\n- Getikcə liderlərlə xal fərqiniz çoxalır.\n- Düzdür, artıq “Qarabağ” və “Qəbələ” ilə aramızda 10 xallıq fərq var. Təbii ki, fərq çoxdur. Xal itirdikcə liderlərdən uzaqlaşırıq. “Qarabağ” və “Qəbələ”yə çatmaqdan danışmaq düz olmaz. Reallığı demək lazımdır. Ancaq “İnter”ə çata bilərik. Üçüncü yerə yüksəlməyə çalışırıq.\n- Razısan ki, əsas problemlər hücum xətti ilə bağlıdır? Çünki 13 oyuna cəmi 11 qol vurmusunuz.\n- Əgər komanda nəticə qazanmırsa, bəllidir ki, ön xəttə də problem var, arxa xəttə də. Komanda uduzursa, deməli, səhvlər var. Bizi qınayırlar ki, ötən mövsüm daha çox qol vururdunuz. Ancaq indi qolu da çox buraxırıq. Demək olar ki, rəqibin hər bir kəsərli hücumu qapımıza qolla nəticələnir. Futbol kollektiv oyundur. Kimisə günahlandırmaq düzgün olmaz. Ötən mövsüm Bonilla kimi hücumçumuz var idi. Bir çox nüanslar demək olar. Ancaq indi keçən illə müqayisədə daha yaxşı oynayırıq. Daha çox top saxlayırıq, ötürmələri artırmışıq. Amma ötən mövsüm nəticəmiz yaxşı idi. Onu da qeyd edim ki, ötən mövsümdəki heyətdən 9 futbolçu indi yoxdur. Futbolçu göbələk deyil ki, tez bişirib yeyəsən. Yeni gələnlərə vaxt lazımdır, adaptasiya olunmalıdırlar. Düzdür, yeni futbolçular artıq 4 aydır komandamızda oynayırlar, amma yaxşı komanda olmaq üçün illər lazımdır. Təbii ki, komandaya yeni qoşulanların hamısı super oyunçular deyil.\n- Bəlkə, Premyer Liqada komandaların sayının azalması işinizi çətinləşdirib?\n- Razıyam. Keçən il iki komanda var idi ki, biz onlara bütün oyunlarda qalib gəldik. Ancaq bu dəfə “Qarabağ” və “Qəbələ”ni çıxsaq, qalan 6 komandanın hamısı eyni gücdədir. Bu sarıdan çətinlik var. Ötən mövsüm “Xəzər Lənkəran” və “Rəvan”dana asanlıqla xallar almışdıq.\n- Ötən mövsüm çempionluğa oynayan “Zirə”nin indi hədəfləri nədir?\n- Bizim avrokuboklarda iştirak etmək üçün şansımız az deyil. Yəqin ki, qış fasiləsindən sonra heyətimiz bir qədər də güclənəcək. Niyə də Avroliqada çıxış etməyək? Düzdür, rəhbərlik bizə tapşırmayıb ki, mütləq Avroliqaya vəsiqə qazanmalıyıq, amma təbii ki, onlar bunu istəyir. Özümüz də düşünürük ki, ötən mövsümü gümüş medallarla başa vurmuşuqsa, bu dəfə də Avroliqada iştirak etmək yaxşı olar. Avroliqada çıxış etmək “Zirə” üçün yeni səhifə olar.\n29.11.2016 çap et


Ruhi rahatlıq əldə etməyin 6 yolu » Ahlibeyt.ge\nAhlibeyt.ge » İslam elimləri » Ruhi rahatlıq əldə etməyin 6 yolu\nTarix: 25-02-2022, 09:58\nBizim Allahla söhbət etməyimiz üçün heç bir məhdudiyyət yoxdur, nə zaman və nə də məkan baxımından. Allah Təala - qüdrət sahibidir və bəndələrinin Onunla söhbət etməsini sevər.\nOndan yardım istəməsini xoşlayar. Allah da özünün sonsuz qüdrəti ilə onlara yardım edər və qəm və qüssələrini aradan aparar. Onları ümidvar və şad edər.\nHikmətli sözlər insana unutduqlarını xatırladar. Həqiqətləri gözəl görmək üçün şərait yaradar. İnsan fitri cəhətdən həmişə gözəllik ardınca olur.\nOna görə də gözəl hikmətli sözlər eşidən zaman sözsüz ki, sevinər və şad olacaqdır. Quran ən gözəl hikmətli sözlər toplusudur.\nİmam Əli (ə) buyurur: "O kəs ki, əməldə səhlənkarlıq edər, qəmə düçar olar”.\nİnsan istər maddi və istərsə də mənəvi hədəfinə çatmaq üçün xüsusi proqrama malik olmalı və ona əməl etməlidir. Əməl əhli olmaq insana xüsusi sevinc bəxş edər.\nİşsiz insanlar həmişə iztirab hiss edərlər. Onların izzəti nəfsi az olar. Bəzən əsəbi olarlar və bəzən də laqeyd.


14:27 21.06.2021 Siyasət\nAZƏRTAC xəbər verir ki, Qazaxıstan Respublikasının baş nazirinin müavini, xarici işlər naziri Muxtar Tleuberdi Qazaxıstan dövlətinin başçısı Kasım-Jomart Tokayev və Qazaxıstanın birinci Prezidenti – Elbası Nursultan Nazarbayevin salamlarını dövlətimizin başçısına çatdırıb.\nPrezident İlham Əliyev Qazaxıstan dövlətinin başçısının və Qazaxıstanın birinci Prezidentinin salamlarına görə minnətdarlığını bildirib, onun da salamlarını Kasım-Jomart Tokayevə və Nursultan Nazarbayevə çatdırmağı xahiş edib.\nGörüşdə ölkələrimiz arasında dostluq və qardaşlıq əlaqələrinin əsasının ulu öndər Heydər Əliyev və Qazaxıstanın birinci Prezidenti – Elbası Nursultan Nazarbayev tərəfindən qoyulduğu qeyd olunaraq, hazırda bu siyasətin Azərbaycanın və Qazaxıstanın dövlət başçıları tərəfindən uğurla davam etdirildiyi bildirilib, Prezidentlər arasında daimi təmasların əməkdaşlığımızın inkişafı üçün yaxşı əsas yaratdığı vurğulanıb.\nSöhbət zamanı iqtisadi əlaqələrə toxunularaq, investisiya layihələrinin və nəqliyyat dəhlizlərinin inkişafının önəmi qeyd olunub. Qarşıdakı illərdə yükdaşımanın həcminin artırılmasının və tariflərin unifikasiyası üçün daha əlverişli şəraitin yaradılmasının vacibliyi bildirilib.\nEyni zamanda, ticarət dövriyyəsinin artırılmasının da gündəlikdə duran mühüm məsələlərdən biri olduğu qeyd edilib və pandemiya bitdikdən sonra ticarət dövriyyəsinin bərpa olunacağına və artırılacağına ümidvarlıq ifadə olunub. Bu baxımdan ticari-iqtisadi əməkdaşlığın şaxələndirilməsinin və qarşılıqlı ixracın genişləndirilməsinin vacibliyi vurğulanıb.\nGörüşdə ölkələrimiz arasında beynəlxalq əməkdaşlıq sahəsində də sıx əlaqələrin mövcud olduğu məmnunluqla qeyd edilib.\nMuxtar Tleuberdi Azərbaycanın ərazi bütövlüyünün bərpası, BMT Təhlükəsizlik Şurasının müvafiq qətnamələrinin həyata keçirilməsi və Qələbə münasibətilə Azərbaycan Respublikasının Prezidentini və Azərbaycan xalqını səmimiyyətlə təbrik edib. O, bu Qələbənin regionda sülhün və təhlükəsizliyin möhkəmləndirilməsi işinə xidmət etdiyini bildirib.\n“Qarabağı, Şuşanı, Xocalını görməmiş uşaqlar bu ərazilər naminə ölməyə hazır idilər” - Hərbi ekspert\nAzərbaycan-Ermənistan sərhədində Rusiya qoşunları\nÇavuşoğlu İlham Əliyevə təşəkkür etdi: "Həmin vaxt həyat yoldaşım və ..."\nİlham Əliyev xalq artistinə ev hədiyyə etdi - FOTOLAR\nFransız jurnalistlər ermənilərin törətdikləri vandalizmdən dəhşətə gəliblər - FOTO\nDiaspor nümayəndələri Şuşaya getmələrini böyük şans adlandırıblar - FOTO\nDünyada koronavirusa yoluxanların STATİSTİKASI\n"Şəhid ailələrinə sosial ödənişlərin təyinatı yekunlaşmaq üzrədir" - Sahil Babayev


Yol polisi “Diqqət uşaqlar!” adlı təhlükəsizlik aylığına yekun vurdu » 7news.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n21 Oktyabr 2019, 19:45\nŞagirdlərin yol hərəkəti qaydaları ilə bağlı məktəblərdə öyrəndikləri biliklərin, yiyələndikləri vərdişlərin hər zaman onların köməyinə çatacağı xüsusilə vurğulanıb. Qeyd olunub ki, ölkəmizdə həyata keçirilən yol hərəkəti təhlükəsizliyinə dair Dövlət Proqramının məqsədlərinə uyğun olaraq bu sahədə daha səmərəli və innovativ tədbirlərin tətbiqi ilə bağlı yol polisi tərəfindən zəruri addımlar atılır. Bildirilib ki, analoji tədbirlər davam etdiriləcək.\nDaha sonra "İdrak” liseyinin və Bakı Şəhər 1 nömrəli Uşaq Gənclər Mərkəzinin şagidlərinin iştirakı ilə yol hərəkəti təhlükəsizliyə dair maraqlı səhnəciklər göstərilib.\nQeyd edək ki, yeni dərs ilinin başlanması ilə əlaqədar olaraq, Azərbaycan Respublikası Daxili İşlər Nazirliyinin rəhbərliyinin göstərişinə əsasən 2019-cu ilin sentyabr ayının 15-dən oktyabr ayının 15-dək respublika ərazisində "Diqqət uşaqlar!” adı altında hərəkətin təhlükəsizliyi aylığının keçirilməsinə start verilib.\ndövlət olunub hərəkəti aylığının Şəhər polisi tədbirlərin bakı uşaq onların olaraq bağlı iştirakı uşaqlar təhlükəsizlik maarifləndirmə diqqət xarakterli keçirilən bildirilib


Azərbaycanda neft-qaz terminalının tikintisini bir neçə bank maliyyələşdirə bilər\nEnergetika 15 İyul 2008 18:10 (UTC+04:00)\nAzərbaycan, Bakı, 15 iyul/ Trend , müxbir İ.Xəlilova/ "Azərbaycan İnvestisiya Şirkəti" ASC "Səngəçal-Qaradağ neft-qaz terminalı"nın tikintisi üçün maliyyələşdirmənin cəlb edilməsi üzrə bir neçə bankla danışıqlar aparır. Bu barədə çərşənbə axşamı AİŞ -in icraçı direktoru Anar Axundov məlumat verib. Əvvəllər yalnız bir bankdan - Fransanın Societe Generale bankından $140 mln. kreditin cəlb edilməsi barədə danışılırdı.\n"Danışıqlar yekun mərhələsindədir və biz yaxın vaxtlarda müqavilənin imzalanmasına ümid edirik", - Axundov bildirib. İmzalanmayadək mən vəsaitlərin məhz Societe Generale bankından cəlb ediləcəyi barədə danışa bilmərəm".\nOnun sözlərinə görə, bu iri maliyyə institutlardır. Dünya bazarının konyukturası bu gün çox dəyişkən, dəyişkənlik çox yüksəkdir və buna görə də kreditin alınması üzrə bütün danışıqlara düzəlişlər edilir.\nDanışıqlarla yanaşı, terminalın səhmdarları tərəfindən ayrılan vəsaitlər hesabına, tikinti işləri aparılır. Layihə $175 mln. qiymətləndirilir. Bunun $36 mln. -nı (bu vəsait "Səngəçal-Qaradağ neft-qaz terminalı" QSC-nin kapitalına daxil edilib) Azersun Holding və AİŞ təqdim edəcək.\nLayihədə əsas operator "Qafqaztransservis" şirkətidir (Azersun Holding qrupuna daxildir). AİŞ və "Qafqaztransservis" arasında imzalanmış müqaviləyə əsasən, şirkət yatırılmış vəsaitlərin hesabına QSC -nin Nizamnamə kapitalının 25 faizini əldə edib. İnvestisiya Şirkəti AİŞ Müşahidə Şurasının 2007-ci il 29 iyun tarixli qərarına müvafiq olaraq $9 mln. yatıracaq.\nKredit ehtiyatları layihənin birinci fazasının reallaşdırılması üçün də nəzərdə tutulur. Birinci fazaya 2009 - cu ilin sonunadək terminalın tikintisi daxildir.\nLayihənin ikinci fazası birincinin başa çatmasından sonra, üç il ərzində reallaşdırılacaq. İkinci mərhələ yanalma körpülərinin tikintisini, əsasən, Qazaxıstan, Türkmənistandan olan neft tədarükçüləri ilə müqavilələrin bağlanılmasını nəzərdə tutur. Terminalın aşırma gücü ilkin mərhələdə 5 mln. təşkil edəcək, sonra isə 20-25 mln. tonadək çatıdırlacaq.\nQaradağ terminalı məhdud növdə, lakin böyük həcmlərdə məhsulların (kondensat və neft) qəbulu üçün nəzərdə tutulub. Bu terminal vasitəsilə Kaşağan yatağından hasil edilən xam neftin qəbulu da nəzərdə tutulur. Neft Qara dəniz sahilindəki terminallara və Bakı -Tbilisi - Ceyhan neft kəməri ilə Ceyhan limanına nəql ediləcək. Kaşağandan neftin 2011-ci ildən tez olmayaraq alınacağı gözlənilir. Lakinin bununla yanaşı, bu vaxt ərzində gəmiqayırma istehsalı inkişaf etdirilə, iritutumlu gəmilər sifariş edilə bilər ki, bu, Azərbaycana regionda daşınmaların həyata keçirilməsi üçün lazımdır.\nİyulun 15-nə olan cari məzənnə - 0,8051 AZN/USD.